Cyfoeth Naturiol Cymru / Ymgynghoriad Adolygiad Saethu\nYmgynghoriad Adolygiad Saethu\n31 Ion 2018\nRydym wrthi'n cynnal adolygiad ffurfiol o'n polisi ar y defnydd o arfau tanio a gweithgareddau saethu ar y tir rydym yn ei reoli.\nMae'r adolygiad yn cael ei gynnal oherwydd deddfwriaeth newydd a gyflwynwyd yng Nghymru ac yn sgil pryderon gan randdeiliaid. Os caiff arfau tanio eu defnyddio ar y tir rydym yn ei reoli, rydym am sicrhau y cânt eu defnyddio am y rhesymau cywir, dan yr amgylchiadau cywir ac yn y ffordd orau posibl.\nCaiff arfau tanio eu defnyddio at dri diben bras ar y tir rydym yn ei reoli:\nCaiff arfau tanio eu defnyddio gennym i reoli rhywogaethau gwyllt sy'n effeithio ar ein hamcanion;\nCaiff arfau tanio eu defnyddio gan bobl eraill i reoli rhywogaethau gwyllt sy'n effeithio ar amcanion rheoli tir ein cymdogion;\nCaiff ein tir ei brydlesu ar gyfer saethu anifeiliaid hela a gweithgareddau eraill sy'n defnyddio arfau tanio\nNod yr ymgynghoriad hwn yw deall eich barn chi am ein cynigion drafft a ph'un a oes unrhyw faterion eraill rydych yn credu y dylem fod yn eu hystyried.\nByddwn yn defnyddio hyn i lywio'r gwaith o ddatblygu datganiad sefyllfa ar y defnydd o arfau tanio ar y tir rydym yn ei reoli.\nDylech anfon eich sylwadau erbyn 4pm ar 25 Ebrill 2018. Gallwch ymateb yn y ffyrdd canlynol:\nArolwg ymateb ar-lein\nYmateb i Ymgynghoriad Adolygiad Saethu\nPapur 1 Ymgynghoriad ar gynigion ynghylch defnyddio arfau tanio ar dir a reolir gan Cyfoeth Naturiol Cymru PDF [369.4 KB]\nPapur 2 Synthesis o Dystiolaeth (Saesneg yn unig) PDF [732.0 KB]\nPapur 3 Gwneud cais am dystiolaeth i ystad CNC (Saesneg yn unig) PDF [258.2 KB]\nPapur 4 adroddiad Sicrwydd Allanol Hillyard a Marvin 2017 (Saesneg yn unig) PDF [229.9 KB]\nYmgynghoriad ynghylch cynigion CNC ar gyfer saethu\nYmgynghoriad Heriau a Dewisiadau 2019 Gwaith cwlfer arglawdd Whitebarn, Trefriw Datganiad Cyfranogiad Cyhoeddus Ymgynghoriadau Drafft Rhagor


Kirsty Drane – Straeon Gyrfa – Employability at Gower College Swansea\nYou are here: Home / Newyddion a’r cyfryngau / Adnoddau / Straeon Gyrfa / Kirsty Drane – Straeon Gyrfa\nFe wnes i aros yn yr ysgol i gwblhau cymwysterau Safon uwch mewn Seicoleg, Cymraeg, Bioleg ac Addysg Grefyddol. Ro’n i’n teimlo y byddai gwneud hyn yn rhoi cyfle da i mi symud ymlaen i brifysgol, ac fe wnes i dderbyn llawer o gymorth a chyngor ar gynllunio gyrfa, pa gyrsiau i’w hastudio a sut i wneud cais i’w hastudio. Ar ddiwrnod canlyniadau, yn anffodus ni dderbyniais ganlyniadau digon da i ganiatáu lle i mi astudio yn fy mhrifysgol dewis cyntaf, ac o ganlyniad bu’n rhaid i mi ddewis Prifysgol Abertawe, fe ail opsiwn – gan symud oddi cartref ar y funud olaf un. Roedd hyn yn hunllefus ac yn gyfnod heriol iawn o fy mywyd; nid oedd fy nghynlluniau wedi dilyn y drefn roedden i wedi bwriadu iddynt ei ddilyn ac roedd fy nyfodol yn y fantol. Fodd bynnag, roedd symud i ffwrdd o’m cartref teulu yn benderfyniad da iawn; roedd bod yn annibynnol a chael profiad bywyd gwerthfawr yn help mawr i mi ddatblygu a chyflawni twf fel unigolyn, ac roeddwn yn dal i ymweld â fy nheulu a ffrindiau nôl adref gan nad oedd yn rhy bell i ffwrdd. Fe wnes i fwynhau fy amser yn y brifysgol, ac fe roedd y cydbwysedd rhwng fy astudiaethau a’m bywyd cymdeithasol yn wych. Er, hoffaf pe bawn wedi ymdrechu mwy i ymuno â chlybiau a chymdeithasau i ennill mwy o brofiadau a chwrdd â phobl a oedd yn debyg i mi, yn enwedig o ran y Gymraeg, gan ni ddefnyddiais fy sgiliau Cymraeg yn ystod fy amser yn y brifysgol. Roeddwn i wedi bwriadu symud ymlaen i astudio gradd meistr ond yn anffodus ni chefais lawer o lwc yn sicrhau cyllid i’m caniatáu i astudio ymhellach, felly fe benderfynais symud i fyd gwaith, gan gynilo ar gyfer cwrs meistr a chwblhau fy astudiaethau pan allwn fforddio gwneud hynny. Mewn dim o amser, daeth cyllid addysgol ar gael yng Nghymru a llwyddais i ariannu cwrs gradd meistr mewn Seicoleg Abnormal a Chlinigol. Er bod hwn yn gyfnod anodd iawn lle’r oedd gofyn i mi astudio llawer, rwy’n falch iawn fy mod wedi cwblhau’r cwrs, gan fy mod wedi gwella fy natblygiad personol ac wedi magu hyder yn fy ngwaith.\nPa gyfeiriad wnes ti ddilyn ar ôl addysg?\nYn dilyn fy astudiaethau roeddwn i eisiau sicrhau gyrfa fel Seicolegwr achrededig, ond roedd dod o hyd i gyfleoedd yn y maes hwn yn Abertawe yn anodd iawn; felly fe wnes i ddechrau chwilio am swydd berthnasol yn y cyfamser wrth ystyried fy nghamau nesaf, gan ystyried symud i ardal lle roeddwn yn fwy tebygol o weithio yn y maes roeddwn am weithio ynddo. Treuliais lawer o amser yn dadansoddi’r farchnad swyddi (sy’n newid ar raddfa barhaus), gan chwilio am gyfleoedd a oedd yn cyd-fynd â fy sgiliau, diddordebau ac uchelgeisiau. Fe weithiais i’r undeb myfyrwyr trwy gydol fy amser yn y brifysgol ac roedd gen i reolwr cefnogol iawn a helpodd fi i gynllunio fy nghamau nesaf ar ôl addysg. Fe ddes i o hyd i nifer o rolau recriwtio lle’r oeddwn yn gymwys i gyflwyno cais amdanynt, ac roeddwn i’n medru gweld fy hun yn gweithio yn y maes hwn; ro’n i’n hoffi’r syniad o helpu pobl i sicrhau swyddi, ac roedd yr elfen o ddarparu cymorth a chyngor i bobl yn berthnasol i’r radd a astudiais.\nPa ffurf gymerodd dy yrfa ers hynny?\nFe ddechreuais weithio fel Ymgynghorydd Recriwtio mewn sefydliad bach, gan ddod o hyd i ymgeiswyr ar gyfer rolau tirfesur ym maes adeiladu – ac roedd gofyn i mi wneud llawer o waith ymchwil a meithrin dealltwriaeth eang o’r maes. Cefais lawer o annibyniaeth yn gweithio yn y rôl hon. Ar ôl 10 mis, penderfynais nad oeddwn am ddilyn gyrfa yn y maes hwn; roedd yn well gen i ddulliau mwy cyfannol o ddarparu cymorth i bobl, ac roeddwn i’n angerddol am helpu pobl i oresgyn eu rhwystrau fel y gallant wella eu bywydau. Chwiliais am swyddi eraill, ond roeddwn i wedi colli rhywfaint o hyder a doeddwn i ddim yn siŵr sut i ddefnyddio fy sgiliau a’m profiadau. Fe ddes i o hyd i rôl derbynnydd yn Adran Gyflogadwyedd Coleg Gŵyr Abertawe, Gwell Swyddi, Gwell Dyfodol. Fe wnaeth y rôl hon ddal fy llygad ac roeddwn i’n hyderus yn fy sgiliau trefnu, gweinyddu a gweithio gyda phobl, a oedd yn ofynion hanfodol ar gyfer y swydd. Ro’n i hefyd eisiau mabwysiadu ethos y sefydliad, ac roeddwn i’n gyffrous i gyfrannu at gynnig gwasanaeth cymorth cyflogadwyedd ystyrlon. Ar ôl gwneud cais (yn nerfus iawn!), ces wybod fy mod wedi sicrhau’r rôl ac roeddwn wrth fy modd â’r newyddion. Rydw i wedi bod yn gweithio i’r sefydliad ers dwy flynedd bellach ac mae fy rôl yn un boddhaus iawn; rwy’n dwlu ar weithio gyda thîm anhygoel yn hwyluso cymorth sydd yn y pen draw yn newid bywydau pobl er gwell. Fi yw’r pwynt cyswllt cyntaf i unigolion sydd am gyrchu cymorth ac rwy’n teimlo’n freintiedig fy mod yn gallu gweld eu llwybrau yn datblygu o’r cychwyn cyntaf. Mae eu hyder a’u gallu yn datblygu ar ôl eu hapwyntiadau cyntaf, ac maen nhw’n symud ymlaen i gyflawni pethau gwych.\nDw i ddim yn difaru unrhyw beth o ran fy ngyrfa, gan fy mod o’r farn ni ddylech byth ddifaru pethau yn y lle cyntaf. Mae’r pethau rydych yn eu gwneud nad ydych yn eu mwynhau yn dysgu cymaint i chi â’r sefyllfaoedd rydych chi’n gyfforddus â nhw; yn y pen draw, rydyn ni dim ond yn difaru’r cyfleoedd nid ydym yn eu cymryd!\nMae gweithio yn fy rôl bresennol wedi gwneud i mi sylweddoli pa mor hawdd yw hi i gyrchu’r rhwydweithiau cymorth sydd ar gael. Pe bawn i wedi gwybod hyn byddwn i’n sicr wedi gwneud y mwyaf o gymorth tebyg pan nad oeddwn yn siŵr beth i’w wneud o ran fy ngyrfa. Byddai gwneud hyn wedi fy rhoi mewn gwell sefyllfa i wneud newidiadau a dod o hyd i rolau addas. Mae’r farchnad swyddi yn gallu bod yn gystadleuol a brawychus, a byddwn yn annog unrhyw un sy’n ansicr o’u camau nesaf i gyrchu cymorth er mwyn hwyluso’r broses hon.\nBeth yw dy gyngor gorau?\nGwnewch eich gwaith cartref ar y cyflogwr, y sefydliad, y swydd ddisgrifiad a dyletswyddau’r rôl. Mae’n hanfodol eich bod yn cydweddu eich rôl i’ch sgiliau, profiadau, credoau, gwerthoedd, uchelgeisiau a nodau/amcanion hirdymor. Rydyn ni’n aberthu llawer o bethau dros ein gwaith, felly gwnewch yn siŵr bod y swydd yn ‘gweithio’ i chi, yn eich gwneud yn hapus, yn diwallu eich amcanion ac yn cydfynd â’r dyfodol sydd gennych chi mewn golwg.\nDirprwy Ben-cogydd Cegin Ganolog Cydlynydd Marchnata Dan Hyfforddiant


Sioe Gelf Graddedigion Prifysgol Glyndwr yn agored i’r cyhoedd\nRydych chi yma: Hafan > Ynglyn a Phrifysgol Glyndwr > Canolfan newyddion a chyfryngau > Archif Newyddion > Datganiadau i’r wasg 2010 > Sioe Gelf Graddedigion Prifysgol Glyndwr yn agored i’r cyhoedd\nSioe Gelf Graddedigion Prifysgol Glyndŵr yn agored i’r cyhoedd\nBydd Sioe Gelf Graddedigion Prifysgol Glyndŵr, ‘Blue Sky Thinking’ yn agored i’r cyhoedd yn ystod yr wythnos hyd at y 19eg o Fehefin.\nWedi ei hagor gan un o gyn-fyfyrwyr Prifysgol Glyndŵr, yr Athro Maurice Cockrill, RA, PCRA, y peintiwr o fri a Cheidwad Ysgolion yr Academi Frenhinol, bydd y sioe yn parhau am wythnos arall yn yr Ysgol Gelf a Dylunio Gogledd Cymru yn Stryt y Rhaglaw.\nMae’r arddangosfa yn deyrnged deilwng i waith caled, dawn a chyrhaeddiad y myfyrwyr ym meysydd pwnc celfyddyd gain, celfyddyd gymwysedig a chyfathrebu dylunio.\nMae’r sioe yn cynnwys peintio a darlunio, gwneud printiau, cerflunio, ffotograffiaeth, dylunio a gwaith cyfryngau creadigol, gwydr, fideo a gosodwaith.\nMae yna gyfle hefyd i brynu gwaith o’r Arddangosfa fel rhan o ocsiwn tawel.\n“Gall graddedigion o’r sioe yma ddisgwyl edrych ymlaen yn awr at greu gyrfa yn eu maes dethol diolch i’r gefnogaeth y cawsant ym Mhrifysgol Glyndŵr,” meddai John McClenaghen.\n“Erbyn iddynt adael, mae’r myfyrwyr yn gwybod beth mae’n ei olygu i fod yn artist proffesiynol; rydym yn credu ei bod yn bwysig darparu’n myfyrwyr gyda’r sgiliau proffesiynol sydd arnynt eu hangen er mwyn dod ymlaen mewn byd cystadleuol.”\nMae myfyrwyr celfyddyd gain Prifysgol Glyndŵr wedi sicrhau nawdd ymchwil a chyflogaeth o fewn orielau megis Tate Lerpwl. Mae eraill wedi ennill efrydiaethau yn ogystal ag ystod o wobrau mewn arddangosfeydd agored neu wedi symud ymlaen at astudiaethau uwchraddedig, tra bod eraill wedi troi at addysgu ym mhob lefel, o gynradd i Addysg Uwch a Phellach.\nMae’r ganolfan diwydianau creadigol newydd gwerth £2.4 miliwn wrthi’n cael ei hadeiladu.\nCynhelir diwrnod agored nesaf y Brifysgol Ddydd Sadwrn 21 Awst 2010, 10am-3pm.


Adolygiad Theatr: Y Tŵr (Invertigo Theatre Company) | Lowri Haf Cooke\n← Pobol y Cwm: Noson o Sêr Cwmderi yng Nghaerdydd (Lluniau gan Emyr Young)\nY Dinesydd – Colofn Fwytai Merch y Ddinas – Burger & Lobster, Caerdydd →\nAdolygiad Theatr: Y Tŵr (Invertigo Theatre Company)\nCofnodwyd ar Chwefror 8, 2015\tgan lowrihafcooke\nAdolygais Y Tŵr ar raglen Dewi Llwyd ar Fore Sul, Chwefror 8ed 2015 ar BBC Radio Cymru. Cliciwch yma i wrando eto.\nAm 7.30 p.m. ar nos Lun y 7ed o Awst 1978 yn Theatr Newydd Caerdydd, llwyfanwyd Y Tŵr gan Gwenlyn Parry am y tro cyntaf erioed i gynulleidfa o bron i fil o bobol. Ychydig oriau cyn hynny ges i ngeni, filltir i ffwrdd, ac mae’r ddrama wedi nilyn i fyth ers hynny.\nFe astudiais y ddrama eiconig hon ar gyfer fy Lefel A, yn ystod cyfnod ansicr fy arddegau; fe’n nieithriwyd bryd hynny gan ddrama astrus ac abswrd, llawn amwysedd ac ofn a phryder.\nCyflwynir taith bywyd mewn tŵr tri llawr, a esgynnir gan gariadon di-enw. Dilynir eu perthynas fel gŵr a gwraig, o’u hieuenctid hyd eu henoed – a thu hwnt..\nYn fy swydd gyntaf un, ces brofi’r un ddrama o’r newydd fel ymchwilydd i raglen ddogfen BBC Cofio Gwenlyn. Diolch i ddadansoddiad pellach, lleddfwyd fy amheuon gwreiddiol am y darn, ond rhaid cyfaddef, ni chynhesais ati o gwbl.\nYn wir, wnes i’m llawn werthfawrogi Y Tŵr tan nawr, tua dechrau fy ‘ail act’ innau, diolch yn bennaf i lwyfaniad ffres ac afieithus gan gwmni Invertigo Theatre.\nDyma gwmni aeth ati i gyfeithu Saer Doliau – drama gynharach gan Gwenlyn Parry – i’w chyflwyno i gynulleidfa ddi-Gymraeg yn Theatr Finborough Llundain. Yn dilyn yr ymateb ffafriol yn 2013, aethpwyd ati i ail-lwyfannu Y Tŵr.\nP’run ai oeddech chi’n rhan o’r gynulleidfa ar gyfer y cynhyrchiad cyntaf un – dan gyfarwyddyd David Lyn yn ’78- neu yn y dorf ar gyfer dehongliadau Ceri Sherlock, Graham Laker neu Jeremy Turner, mae i bob cyfnod fersiwn gofiadwy o’r ‘Tŵr’.\nOnd yr hyn sy’n cynnig her pellach gyda chlasur Gwelyn Parry yw ceisio darbwyllo’r dorf dan sylw fod cymeriadau’r Llanc/Merch, Gŵr/Gwraig a Hen Ŵr/ Hen Wraig yn perthyn i actorion amgenach na John Ogwen a Maureen Rhys – y pâr priod o Fangor sy’n dal i daenu’u cysgodion maith dros Y Tŵr.\nLlwyddodd Steffan Donnelly a Catherine Ayers i danio’r awch ymysg aelodau torf Chapter i ddilyn rhamant anwastad y pâr, a chanfod eu hunain o’r newydd mewn nyrs a thrydanwr. ‘Dyma’n hamser ni’ oedd bloedd y Ferch wrth gyrraedd ‘llawr gwaelod’ yr act gyntaf – gan siarad hefyd ar ran Invertigo Theatre.\nDiolch i gyfarwyddo chwim a chwareus Aled Pedrick, cafwyd ymdriniaeth ddiddorol o’r darn. Cyflwynwyd elfennau synhwyrus coreograffi dawns i olygfa ryw yr act gyntaf, a chryn ddireidi i ffrae gyntaf yr ail act. Wrth i’r Gŵr a’r Wraig ‘berfformio’ eu rhannau ystrydebol gyda thafod yn sownd mewn boch, chwaraewyd â’r syniad mai dadl barhaus yw bywyd i bâr priod canol oed.\nCadarnhawyd ar hyd y cynhyrchiad hwn mae chwarae plant ydym oll wrth straffaglu trwy fywyd cyhyd. Atseiniodd sain chwerthin plentyn yn ystod pob ‘egwyl’ wrth i’r cymeriadau esgyn y grisiau rhwng pob act.\nFe grewyd y grisiau hynny o flychau aml-bwrpas a symudwyd yn barhaol ar hyd y llwyfan, fel gêm o chess di-ddiwedd. Fe’m hatgoffwyd hefyd o’r ddelwedd o gyfnewid cadeiriau ar fordaith y Titanic, i ddenu’r sylw rhag y diweddglo anochel.\nDygodd y blychau hollbresennol flociau babi i gof, i gynorthwyo gyda’r ABC. Ond wedi i’r LLanc a’r Ferch ddysgu’r wyddor yn drylwyr, dechrau rhannu’u dyheadau â’i gilydd a cheisio cyfathrebu’n glir yn eu hieuenctid, aiff pethe’n ffradach rhwng y Gŵr a’r Wraig erbyn cyrraedd canol oed. Haws o lawer gan y ddau yw troi clust fyddar i’w gilydd pan fydd siomedigaethau’n drech ar y berthynas.\nCamp fawr y dramodydd yn achos Y Tŵr oedd gosod deialog naturiol mewn sefyllfa swreal, gan gyfosod bywyd bob-dydd â’r Theatr Abswrd.\nYn wreiddiol, tafodiaith Arfon a berthynai i’r ddau, ond yma, Deheuwraig yw’r Ferch. Fel yn achos cyfres deledu Gwenlyn Parry a Rhydderch Jones, Fo a Fe , mae acenion yn cynnig haenen pellach o ymwahaniad. Gallai’r cwmni fod wedi gallu gwneud tipyn mwy gyda hyn, wrth ategu at ddieithriad y ddau.\nO ran cynnwys y sgript, mae ambell linell wedi dyddio cymaint nes iddynt swnio braidd yn ddiniwed. Ond yr un mor oesol ydy’r frwydr barhaus rhwng Gŵr a Gwraig y cartref, a’r gweithle.\nY ferch sydd ar y blaen trwy gydol y darn, gyda’i hyder a’i synnwyr cynhenid; y mae’r dyn yn fabi mami am gyfnod maith, tan ei act eofn, olaf un. Diolch i berfformiadau pwerus yn y rhan dyngedfennol hon, datgelwyd elfen ddynol i ddrama dirfodol. Ac fel wylo afreolus gan blentyn bach, sain gyddfol, hollol reddfol, a gafwyd o’r llwyfan, wnaeth gyffwrdd i’r byw tua’r diwedd.\nWrth i’r dagrau ddod i ben daeth y llen i lawr ar gynhyrchiad campus o’r Tŵr. Cadarnhawyd statws y ddrama fel clasur Cymraeg diolch i gyffyrddiadau ffres a chyfoes. Mae cwmni Invertigo Theatre yn griw llawn gallu a brwdfrydedd ac maent yn haeddu pob clod y tymor hwn.\nAm ragor o wybodaeth, ewch i wefan Invertigo Theatre.\nUn Ymateb i Adolygiad Theatr: Y Tŵr (Invertigo Theatre Company)\nHysbysiad: Adolygiad Theatr: Drych (Frân Wen) | Lowri Haf Cooke


Arbenigwr Semalt: Atodlen Geirfa Am Ddim WordPress - Y Prif Gyngor O Arbenigol\nOs oes gan eich gwefan WordPress lawer o gynnwys a'ch bod wedi blino o ddiffiniadau a thermau ailadroddus, yna dylech osod ategyn geirfa cyn gynted ag y bo modd. Mae ategyn geirfa yn helpu i osgoi dyblygu cynnwys ac yn cadw eich diffiniadau a thelerau a drefnir fisoedd ar ôl misoedd. Mae'r plugins WordPress hyn yn gadael i chi gysylltu telerau eich erthyglau i'r diffiniadau mewn geirfa ac arbed eich amser. Mae'r ategolion geirfa yn rhoi cyfle ichi arddangos termau perthnasol ar yr un tudalennau gwe ac yn mynd â'r ymwelwyr o un dudalen i'r llall, gan ostwng eich cyfradd adlam i raddau.\nYma mae Alexander Peresunko, arbenigwr blaenllaw o Semalt , wedi sôn am y plwglenni geirfa gorau a mwyaf cynhwysfawr ar gyfer safleoedd WordPress - rockbet.\n1. Blwch Geiriadur\nDyma un o'r ategion geirfa mwyaf enwog i ddefnyddwyr WordPress. Os ydych chi'n bwriadu darparu geirfa a thelerau da i'ch ymwelwyr, dylech osod yr ategyn hwn a'i gael yn weithredol cyn gynted ag y bo modd. Gallwch chi gael mynediad at yr ategyn hwn o gyfeiriadur y Ffeiliau i'ch WordPress a gall newid ei leoliadau yn ôl eich blog.\n2. Click2Refer Rhithwir Geiriadur\nOs ydych chi am ailgyfeirio'ch darllenwyr at wahanol delerau a thudalennau gwe, yna Click2Refer Virtual Dictionary yw'r plugin eirfa iawn i chi. Mae ganddo wahanol nodweddion eithriadol a gellir ei integreiddio ag unrhyw wefan neu blog WordPress. Fe fydd yn eich helpu i gadw'r ymwelwyr yn ymwneud â'ch safle gan fod eich swyddi wedi'u hadeiladu'n dda ac yn edrych yn wych..\n3. Chwiliwch Geiriadur Dwbl Cliciwch\nMae'r ategyn geirfa anhygoel hon yn hawdd ei osod ac yn rhad ac am ddim. Os yw'n gweithio yn union sut mae'r enw'n awgrymu. Unwaith y byddwch wedi gosod a gweithredu'r ategyn geirfa hon ar eich safle WordPress, gallwch chi wirio ansawdd eich cynnwys neu erthyglau yn rhwydd a gallwch wella'r eirfa ar-lein. Mae angen i chi fewnosod ei rhestr eirfa i bob tudalen we a dechrau denu mwy a mwy o bobl i'ch safle, gan gynyddu eich gwerthiant ac ennill llawer o arian.\n4. Gwyddoniadur Pro\nMae'r ategyn hwn yn creu rhyngwyneb hawdd ei ddefnyddio ar gyfer llywio cynnwys a theitlau'r wyddor. Mae'r ategyn eirfa wych hon yn rhad ac am ddim a gellir ei ddefnyddio ar wefannau WordPress a blogwyr. Mae ganddi restr helaeth o eiriau, termau, acronymau a chyfystyron Saesneg i ddewis ohonynt. Mae gan y fersiwn am ddim nifer gyfyngedig o opsiynau, ond bydd ei fersiwn wedi'i thalu yn datgloi llawer o bethau ac yn cynnig i chi.\n5. Geirfa WP\nDyma un o'r ategion geirfa mwyaf enwocaf a gorau ar gyfer defnyddwyr WordPress. Gwneir hyn ar gyfer y geiriau a'r geiriau geiriau ac mae'n hawdd eu gosod. Mae'r ategyn yn eich helpu i gadw sylw a ffocws eich darllenwyr a gynhelir gyda'i wasanaethau am ddim a chynllun rhagorol.\nDyma eirfa wych a defnyddiol arall ac ateg geiriadur i chi. Mae Lexicograffydd yn gadael i'r defnyddwyr drefnu eu cynnwys gwe ac ychwanegu geirfa at bob tudalen we mewn munud o funudau. Nid oes angen i chi wneud unrhyw beth i'ch cod HTML gan fod ychwanegyn hwn yn gwneud llawer o swyddi i chi unwaith y bydd wedi'i osod yn llawn. Er nad yw wedi cael ei ddiweddaru am ychydig, mae'r ategyn yn dal i fod yn oer i fynd gyda hi.


Canmlwyddiant sinema ym Mhwllheli - BBC Cymru Fyw\nCanmlwyddiant sinema ym Mhwllheli\nimage captionMae Neuadd Dwyfor wedi ei defnyddio fel sinema ers 1911\nCaiff y diwydiant ffilmiau Cymreig ei ddathlu mewn gŵyl arbennig.\nBu Neuadd Dwyfor ym Mhwllheli yn agor ei drysau i ffyddloniaid y sgrin fawr er 1911.\nRoedd yn braenaru'r tir wrth i'r ffilmiau di-sain cyntaf gydio yn nychymyg y cynulleidfaoedd.\nBellach, ar ôl gwaith adnewyddu sylweddol a welodd yr adeilad o dan orchudd o sgaffaldiau dros yr haf, mae'r hen neuadd y dref yn edrych ymlaen at ei hail ganrif, gan ddechrau efo casgliad o ffilmiau sydd yng ngofal yr Archif Sgrin a Sain Cenedlaethol yn Aberystwyth.\nMae'r rhain yn cwmpasu blynyddoedd cynnar y byd creu ffilmiau yng Nghymru, gan gynnwys ffilmiau newyddion, drama ddogfen o 1918 yn adrodd hanes bywyd y gwleidydd David Lloyd George, a nifer o rai eraill â chysylltiad agos â Llŷn ac Eifionydd.\nFe fydd y pianydd enwog Paul Shallcross yn ychwanegu at yr awyrgylch drwy gyfeilio'n fyw i'r cynyrchiadau di-sain.\nmedia captionAdroddiad Merfyn Davies\nNos Lun dangosir nifer o ffilmiau newydd o ddiddordeb lleol fydd yn cofnodi digwyddiadau fel yr awyren gyntaf i gyrraedd Pwllheli ym 1911, adroddiadau o garnifalau'r dref yn y 1920au a'r 1930au, ac ymweliad enwog Brenhines Romania â'r Eisteddfod Genedlaethol yn 1925.\nDangosir hefyd uchafbwyntiau o'r ffilm The Life Story of David Lloyd George, a gynhyrchwyd ar leoliad yn yr ardal ar ôl y Rhyfel Mawr.\nHefyd bydd Y Chwarelwr o waith Syr Ifan ab Owen Edwards o 1935, bellach wedi ei hadfer yn llawn gan Gwmni Da o Gaernarfon, ynghyd â thrac sain a'r rîl olaf o ffilm a fu ar goll am flynyddoedd maith, i'w gweld.\nI gloi ceir perfformiad o Jerry the Troublesome Tyke, cartwnau o'r 1920au o waith y Cymro Sid Griffiths, a gynhyrchwyd ar gyfer cwmni enwog Pathe.\nY noson ganlynol ceir dangosiad o'r ffilm fawr ei chlod Yr Etifeddiaeth, ffilm ddogfen gan John Roberts Williams a'r dihafal ffotograffydd Geoff Charles o 1949 sy'n gofnod o fwyd a diwylliant y fro yn y blynyddoedd ar ôl yr Ail Ryfel Byd.\nYn dilyn bydd rhaglen ddogfen o waith Cwmni Da yn olrhain sut y bwriwyd ati i gynhyrchu'r ffilm.\nHefyd ar y nos Fawrth bydd cyfle i weld Chwarelwr y Sêr, ffilm animeiddiedig a gynhyrchwyd gan Cinetig ar y cyd â phlant ysgol o Ddyffryn Ogwen.\nMae'n dilyn hanes John William Thomas, cyn-fwynwr o Bentir a ddilynodd ei freuddwyd i godi i swydd y Prif Arolygwr yn yr Arsyllfa Frenhinol yn Greenwich.


Hafan > Cyngor > Cydraddoldeb\nMae Cyngor Bro Morgannwg wedi ymrwymo i ddileu gwahaniaethu a dymchwel rhwystrau i wasanaethau, gwybodaeth, lleoliadau, adnoddau a chyflogaeth.\nRydyn ni’n croesawu cyfleoedd cyfartal beth bynnag fo anabledd, tarddiad ethnig, lliw croen, cenedligrwydd, rhyw, hunaniaeth rywiol, statws priodasol, rhywioldeb, dewis yr iaith Gymraeg, diwylliant neu grefydd unigolion.\nFfurflen Gwybodaeth am Gydraddoldebau\nAdroddiad Blynyddol Monitro Cydraddoldeb\nCynhalwyr sy’n Gweithio\nRace Equality First (dewiswch y Gymraeg ar yr hafan)\nPwrpas y Cynllun Strategol Cydraddoldeb hwn yw manylu ar yr hyn mae’r Cyngor yn ei wneud i gyflawni ei ddyletswyddau yn unol â Deddf Cydraddoldeb 2010 a’r dyletswyddau sy’n benodol i Gymru.\nMae dyletswydd cydraddoldeb y sector gyhoeddus yn cynnwys wyth nodwedd warchodedig: oed, hil, anabledd, crefydd neu gred, ailbennu rhyw, rhyw, beichiogrwydd a mamolaeth a rhywioldeb.\nCynllun Strategol Cydraddoldeb 2012\nCynllun Strategol Cydraddoldeb 2016\nCynllun Strategol Cydraddoldeb 2020\nCynllun Strategol Cydraddoldeb 2012 –2016 Crynodeb\nMae’r Adroddiad Blynyddol Monitro Cydraddoldeb yn dweud wrthoch chi am ein gwaith ym maes cydraddoldeb bob blwyddyn\nYn yr adroddiad, cewch weld:\nY camau rydyn ni wedi’u cymryd i adnabod a chasglu gwybodaeth berthnasol\nY ffordd rydyn ni wedi defnyddio’r wybodaeth hon wrth gyflawni ein dyletswydd cydraddoldeb cyffredinol yn y sector gyhoeddus\nRhesymau pam nad ydyn ni wedi casglu gwybodaeth berthnasol\nDatganiad ar effeithlonrwydd ein trefniadau ar gyfer adnabod a chasglu’r wybodaeth berthnasol\nCynnydd wrth gyflawni pob un o’n hamcanion cydraddoldeb a welir yn ein Cynllun Strategol Cydraddoldeb\nGwybodaeth benodol am gyflogaeth, yn cynnwys gwybodaeth am hyfforddiant a chyflog.\nAdroddiad Monitro Cydraddoldeb Blynyddol 2020-2021\nAdroddiad Monitro Cydraddoldeb Blynyddol 2019-2020\nAdroddiad Monitro Cydraddoldeb Blynyddol 2018-2019\nAdroddiad Monitro Cydraddoldeb Blynyddol 2017 - 2018\nAdroddiad Monitro Cydraddoldeb Blynyddol 2016-2017\nAdroddiad Monitro Cydraddoldeb Blynyddol 2015 - 2016\nAdroddiad Monitro Cydraddoldeb Blynyddol 2014-2015\nAdroddiad Monitro CydraddoldebBlynyddol 2013-2014\nAdroddiad Monitro Cydraddoldeb Blynyddol 2012-2013\nAdroddiad Monitro Cydraddoldeb Blynyddol 2011-2012\nAdroddiad Blynyddol Monitro Cydraddoldeb – Data Agored\nMae Llywodraeth Cymru yn gwneud gwaith i sicrhau bod data cydraddoldeb cyrff cyhoeddus ar gael, fel sy'n ofynnol o dan Reoliadau Deddf Cydraddoldeb 2010 (Dyletswyddau Statudol),(Cymru) 2011.\nRhaid i gyrff cyhoeddus yng Nghymru gyhoeddi gwybodaeth am faterion yn ymwneud â chyflogaeth bob blwyddyn, a chyflwyno'r wybodaeth honno mewn perthynas â phob un o'r noweddion gwarchodedig. Er bod cyrff cyhoeddus unigol yn cyhoeddi'r wybodaeth hon, nid yw'n hawdd cael mynediad at y data bob amser.\nYm mis Medi 2018, cyhoeddodd y Pwyllgor Cymunedau, Cydraddoldeb a Llywodraeth Leol adroddiad ar rianta a chyflogaeth yng Nghymru a oedd yn cynnwys yr argymhelliad “Rydym yn argymell bod Llywodraeth Cymru yn cyhoeddi data cyflogaeth sy’n ofynnol yn unol â dyletswyddau sector cyhoeddus Cymru mewn un lleoliad ar wefan Llywodraeth Cymru, mewn fformat sy’n ei gwneud yn bosibl dadansoddi’r data yn rhwydd.”\nRoedd ymateb Llywodraeth Cymru yn derbyn yr argymhelliad ond, gan fod cyflogwyr yn y sector cyhoeddus yn gyfrifol am gydymffurfio â'r ddyletswydd, roedd yn nodi mai'r dull gweithredu a ffefrir ganddi fyddai gweithio gyda'r sector i sicrhau bod data am ei ddyletswydd yn cael eu cyhoeddi fel data agored hawdd cael mynediad atynt. O ganlyniad, bydd Llywodraeth Cymru yn darparu un lleoliad penodol er mwyn sicrhau ei bod yn hawdd defnyddio’r wybodaeth hon.\nPam data agored?\nYn ôl y Sefydliad Data Agored, data agored yw data sydd ar gael yn rhwydd i bawb eu defnyddio a'u rhannu. Mae cyrff cyhoeddus yn cyhoeddi llawer o'u data am faterion sy'n ymwneud â'u dyletswydd cydraddoldeb mewn fformat pdf mwy o faint, sef fformat y gallai fod yn anodd cael mynediad at y data, oni bai bod y defnyddiwr yn gwybod lle i chwilio. Nod Llywodraeth Cymru yw sicrhau bod data cydraddoldeb y sector cyhoeddus yn cael eu cyflwyno mewn fformat data agored y gall peiriannau ei ddarllen, a lle mae'r data mewn tablau mewn taenlenni data agored (y gellir eu cynhyrchu mewn Excel) o dan y Drwydded Llywodraeth Agored. Gellid gwneud hynny ochr yn ochr â'r adroddiadau pdf sy'n bodoli eisoes. Byddai sicrhau bod holl ddata cyrff cyhoeddus ar gael o un lleoliad penodol ar-lein yn hybu tryloywder ac yn hwyluso cyfleoedd i ddysgu gan eraill.\nGwahaniaethau mewn Cyflog a Thâl Rhyw\nBwlch Tâl Rhyw\nMae’n rhaid i unrhyw sefydliad sy’n cyflogi 250 o gyflogeion neu fwy gyhoeddi ac adrodd data penodol am eu bwlch cyflog rhwng y rhywiau. Y bwlch cyflog rhwng y rhywiau yw’r gwahaniaeth rhwng enillion cyfartalog dynion a menywod, wedi’i fynegi gan gyfeirio at enillion dynion.\nMae’n ofynnol i holl gyflogwyr y sector cyhoeddus gyhoeddi eu gwybodaeth bwlch cyflog rhwng y rhywiau erbyn 30 Mawrth bob blwyddyn ar ddyddiad hapddewis o’r 31 Mawrth blaenorol. Ni ddylid drysu’r bwlch cyflog rhwng y rhywiau gyda chyflog cyfartal sef hawl dynion a menywod i gael eu talu’r un gyfradd wrth gyflawni'r un gwaith neu waith cyfartal.\nBwlch Tâl Rhyw 2019\nBwlch Tâl Rhyw 2018


BBC Arlein | Newyddion | Na i gynnig cyn-Archdderwydd\nDiweddarwyd: Dydd Gwener, 5 Awst 2005, 17:12 GMT 18:12 UK\nDr Robyn Lewis oedd wedi cyflwyno'r rhybudd o gynnig\nMae Llys yr Eisteddfod Genedlaethol wedi pleidleisio yn erbyn cynnig i atal cynnal y Brifwyl tu allan i Gymru yn y dyfodol.\nRoedd y cyn-Archdderwydd Robyn Lewis wedi cyflwyno rhybudd o gynnig yn gofyn am newid cyfansoddiad yr Eisteddfod fel na fyddai modd cynnal y Brifwyl y tu allan i Gymru.\nPleidleisiodd 34 o blaid a 97 yn erbyn y rhybudd o gynnig yng nghyfarfod blynyddol Llys yr Eisteddfod ar y Maes ddydd Gwener.\nYn y cyfarfod mabwysiadwyd cyfansoddiad newydd yr Eisteddfod.\nRoedd y cyfarfod i fod i gael ei gynnal ym Mhabell y Cymdeithasau ond gan fod cymaint o aelodau yn bresennol bu'n rhaid symud i'r Neuadd Ddawns.\nDr Robyn Lewis gyflwynodd rybudd o gynnig i'r Llys, awdurdod terfynol yr Eisteddfod, y dylid newid y cyfansoddiad fel ei bod yn glir na ellir cynnal yr Eisteddfod yn unman ond yng Nghymru.\nByddai hynny'n ei gwneud yn amhosib i fwrw ymlaen ag unrhyw gynlluniau i fynd i Lerpwl ym 2007.\nYn y cyfarfod dywedodd Dr Lewis fod dau reswm am y cynnig.\n"Un o amcanion yr Eisteddfod yw hybu Cymreictod yn ardal y Brifwyl. A fyddai hi'n gallu gwneud hynny yn Lerpwl?," gofynnodd.\nGalwodd Alwyn Roberts am wrthod y cynnig\n"Hefyd meddyliwch am y ferch ifanc yn cyflwyno tusw o flodau o dir a daear Lloegr," meddai.\nYn ystod y drafodaeth ar gynnig Dr Lewis yn y cyfarfod dadleuwyd mai annoeth fyddai ei gynnwys yn y cyfansoddiad.\n"Mae'n hynod o bwysig i'r rheiny sy'n siarad ar ran yr Eisteddfod Genedlaethol yng Nghymru i fod â llaw gwbwl rydd i wneud y gorau droston ni gan gofio mai Eisteddfod Gymraeg yw hon, yng Nghymru ac i'r genedl Gymraeg," meddai'r cyn-farnwr Dewi Watkin Powell.\n"Mae modd dod i gytundeb â llawer o awdurdodau ar draws y ffin ac mae'r Eisteddfod eisoes yn derbyn nawdd gan gwmnïau Seisnig.\n"Does dim rheswm pam na allai awdurdodau lleol dros y ffin helpu eu cymrodyr yng Nghymru a natur ariannu'r Eisteddfod.\n"Mae'n debyg fod pawb yn unfryd ar yr egwyddor sylfaenol (yn y cynnig) ond mae rhaid i ni beidio clymu ein dwylo ... ac mae'n bwysig cefnogi'r rheiny sy'n ymladd y frwydr dros ariannu'r Eisteddfod," meddai.\nDywedodd y Parch Meirion Lloyd Davies y dylid cadw'r cynnig nes bod yr aelodau "wedi gweld y ffeithiau i gyd".\nOnd mynnodd Dr Lewis eu bod yn pleidleisio yn y cyfarfod hwn "gan fod y rhan fwyaf o aelodau'r llys yn bresennol."\nPleidleisiodd aelodau Llys yr Eisteddfod yn y cyfarfod ar y Maes\nDywedodd Cadeirydd y Pwyllgor Technegol, Dyfrig Roberts, y gallai derbyn y cynnig achosi problemau yn y dyfodol pe bai'r Eisteddfod yn mynd i fro sy'n ffinio â Lloegr ac y gallai'r Maes fynd tu hwnt i'r ffin.\nGalwodd ar aelodau'r llys i "beidio â'i lyffetheirio".\nHolodd Alwyn Roberts, sydd newydd ei dderbyn yn Gymrawd yr Eisteddfod, beth fyddai'n digwydd petai'r sefyllfa'n codi mewn lleoedd fel Trefynwy neu Gas-gwent.\nByddai derbyn y cynnig, meddai, yn "clymu gormod ar ddwylo'r rhai sy'n ein dilyn ni.\n"Ydyn ni heddiw yn gwybod yn well na chi fory? Dylid cadw pethau o gyfansoddiad oni bai fod rhaid iddyn nhw fod yno. Er mwyn popeth gwrthodwch o."\nMae'r ffaith fod yr aelodau wedi pleidleisio dros wrthod y cynnig ddydd Gwener yn golygu fod dewis Lerpwl yn parhau yn bosib.\nDydi Cyngor Sir y Fflint ddim yn gallu cynnal y Brifwyl yn 2007 oherwydd prinder arian ond mae Cyngor Dinas Lerpwl wedi rhoi gwahoddiad i'r Brifwyl ymweld â'r ddinas yn y flwyddyn honno.\nDadl swyddogion yr Eisteddfod ydi gan mai Lerpwl ydi'r unig ddewis ar hyn o bryd y byddai'n annoeth gwrthod y cynnig hwnnw rhag ofn na fydd modd cynnal yr Eisteddfod yn unman arall.\nYm marn y swyddogion, byddai peidio â chynnal yr Eisteddfod o gwbwl yn gamgymeriad enfawr ac yn arwain at broblemau ychwanegol.\nPrifwyl: Gohirio dewis lleoliad 2007


Amddiffyn Golyg.com | rhysllwyd.com\nby admin | Jan 11, 2011 | Diwylliant, Ffilm a Theledu, Gwleidyddiaeth, Technoleg | 9 comments\nYn bersonol dydw i heb ddefnyddio Golyg eto ond dwi wedi defnyddio gwasanaethau tebyg yn Saesneg a hynny ar gyfer rhaglennu teledu lle nad oedd yna ffordd cyfreithiol o’u gwylio. Er enghraifft roedd Lost (fy hoff ddrama deledu erioed!) yn cael ei ddarlledu ar Sky ar nos Wener ond doedd dim modd edrych ar y rhaglen trwy iTunes tan y bore Llun. Roedd y tridiau yna felly yn peri i bobl oedd heb Sky wylio’r rhaglen yn anghyfreithlon ar y we. Hynny yw, pe bae’r rhaglen wedi bod ar gael ar iTunes nos Wener yr un pryd ag y caethai ei ddarlledu ar Sky mi fuaswn i’n fwy na parod i dalu am gael gweld. Rwy’n cydnabod fod hyn yn anghywir ond y pwynt rwy’n ceisio ei wneud yw mai diffyg darpariaeth gyfreithlon sy’n gyrru defnyddwyr at wasanaethau anghyfreithlon.\nY dyma yw’r allwedd, dwi’n un o’r bobl sydd yn fwy na bodlon talu a dim ond yn troi at gyfryngau anghyfreithiol lle nad oes fersiwn gyfreithlon ar gael. Roeddwn i’n ddefnyddiwr brŵd o Napster a Limewire ond unwaith y daeth Apple ag opsiwn cyfreithiol gerbron trwy’r iTunes Store wnes i stopio defnyddio Limewire yn syth.\nA dyna pam dwi’n meddwl fod modd amddiffyn Golyg sy’n rhannu rhaglenni S4/C dros BitTorrent. Er ei fod yn anghyfreithiol yn llygaid cyfraith gwlad dwi’n meddwl fod cyfiawnhad foesol dros fodolaeth Golyg tan fod gwasanaethau a rhwydweithiau dosbarthu S4/C yn cyrraedd yr un lefel a rhai cyfatebol yn Saesneg ac felly yn dod a chyfartaledd hawliau darlledu i siaradwyr Cymraeg.\nFelly dwi’n meddwl fod cyfiawnhad i Golyg tan fod:\nGwasanaeth S4/Clic yn cael ei uwchraddio i fod o gystal safon a gwasanaethau VOD tebyg i iPlayer ac fod yn rhaid iddo gael ei rolio allan ar draws sawl platfform nid dim ond porwyr gwê ar gyfrifiaduron pobl. Er enghraifft, ei gynnwys ar focsys Freeview cwmnïau fel Humax, app ar gyfer platfformau fel Xbox a PS3 ayyb…\nFod cyfresi S4/C, yn arbennig cyfresi drama a dogfen, ar gael i’w prynu yn syth bin trwy wasanaethau lawrlwytho cyfreithiol fel iTunes Store. Yn ddelfrydol dylai fod rhaglen gyhoeddi DVD flynyddol gan S4/C hefyd, efallai fod economeg hyn ddim yn bosib ond does dim byd yn atal rhoi’r cynnwys i gyd ar-werth ar iTunes fesul cyfresi a fesul rhaglenni.\nTan fod S4/C yn darparu’r gwasanaethau uchod, sy’n norm bellach i gynulleidfaoedd Saesneg, i’r gynulleidfa Gymraeg dwi’n credu fod cyfiawnhad foesol dros fodolaeth Golyg.\nGethin\ton 11/01/2011 at 10:34 am\nFe fyswn i’n cytuno petai cael rhaglenni teledu ar gael pan dwi isho iddyn nhw fod ar gael yn hawl dynol absoliwt. Gan nad ydi o, rhaid i mi anghytuno’n llwyr.\nrhysllwyd\ton 11/01/2011 at 10:36 am\nDwi ddim yn dweud fod o’n hawl dynol absoliwt Gethin! Dweud ydw i fod o’n hawl sylfaenol i siaradwyr Cymraeg dderbyn gwasanaeth o’r un safon a siaradwyr Saesneg. Wyt ti o leiaf yn cytuno gyda hynny?\nGethin\ton 11/01/2011 at 10:42 am\nBe dwi’n feddwl ydi, os nad oes modd cyfreithlon o weld rhywbeth, dyna ddiwedd arni. Dim bwys pa iaith.\nrhysllwyd\ton 11/01/2011 at 10:46 am\nHyd yn oed os yw cyfraith yn trin dau set o bobl yn wahanol? Siawns fod y ddeddf foesol yn dod uwchlaw deddf gwlad wedyn?\nGethin\ton 11/01/2011 at 10:51 am\nDi’r gyfraith ddim yn trin pobl yn wahanol. Roedd o’n anghyfreithlon gwylio lost ar y we…\nrhysllwyd\ton 11/01/2011 at 10:57 am\nRoedd hynny yn anghywir, wrth gwrs, ond dwi’n dawel fy nghydwybod oherwydd roeddwn ni’n eu prynnu wedi beth bynnag. Yn achos Lost roeddwn ni jest yn defnyddio hwnnw fel esboniad fod pobl dim ond yn troi at anghyfraith pan nad ydy cyfraith yn darparu e.e. iTunes yn dod i gynnig opsiwn cyfreithiol yn lle Limewire ac felly Limewire yn gorffen. Dwi wedi golygu y post nawr i adlewyrchu hyn yn well.\nRoeddwn ni’n meddwl dy fod yn siarad am y rhagleni a’r ddarpariaeth Gymraeg ochr yn ochr a’r ddarpariaeth Saesneg. Sori.\nCarl Morris\ton 11/01/2011 at 1:11 pm\nPam ydy copïo S4C yn anghyfreithlon? Mae’r gyfraith yn sicrhau hawlfraint. Ond mae cwmnïau teledu wedi cadw “cedwir pob hawl” fel opsiwn default.\nDw i ddim yn meddwl bod nhw wedi archwilio opsiynau eraill. Efallai dylai’r sianel meddwl am drwyddedu agored yn ei chytundebau comisiynu.\nS4C yw ein sianel teledu, dyn ni’n gallu eu ffurfio yn ôl ein pwrpasau a chreu strwyth cyfreithlon am gopïo.\nMae copïo cyfreithlon yn aros am drwyddedu synhwyrol.\nRoedd perfformiau caneuon gan rhywun arall mewn cafe yn anghyfreithlon unwaith! Chwilia am y stori Ernest Bourget.\nEinir\ton 11/01/2011 at 1:39 pm\nCytuno gyda Gethin mewn egwyddor yn unig ond heb dorri’r gyfraith eto chwaith. Dyma fy marn. Gan fod darpariaeth bob amser yn dilyn ‘galw’ – os oes ‘galw’ o du anghyfreithiol yna efallai y cawn gwell darpariaeth.\nDeall dim am y dechnoleg – ydi hi’n bosib gwylio’r rhaglenni ar golyg.com o unrhywle yn y byd? Fe fethes i ddiwedd Pentalar am nad ydi’n bosib gwylio rhaglenni o Brydain ar i-player o lefydd eraill. Fel rhywun sy’n talu am drwydded 24/7 365 dydd y flwyddyn dwi ddim yn gweld pam na ddylen i gael gweld y rhaglenni pryd y mynnaf os ydyn nhw ar gael i bobl eraill ar rhyw fformat arall – er nad ydi hynny ar hyn o bryd yn hawl cyfreithiol.\nIfan Morgan Jones\ton 11/01/2011 at 10:51 pm\n“Gwasanaeth S4/Clic yn cael ei uwchraddio i fod o gystal safon a gwasanaethau VOD tebyg i iPlayer”\nMaen nhw’n mynd i ddechrau dangos rywfaint o raglenni S4C ar iPlayer: http://www.golwg360.com/Celfyddydau/cat85/Erthygl_19068.aspx


Oherwydd uwchraddio diweddar, os byddwch yn cael neges gyda ‘blwch mewngofnodi’ wrth gael mynediad i’r map, byddwch angen dileu eich storfa porwr. Gweler y ddolen hon ar gyfer cyfarwyddiadau:\nRydym ar hyn o bryd yn symud at ddefnyddio system rheoli achosion newydd a fydd yn golygu y bydd oedi cyn y gellir dangos gwybodaeth ynglŷn â cheisiadau cynllunio a gyflwynwyd ar ôl 2 Mai 2022 ar y wefan. Sefyllfa dros dro yw hon ac ymddiheurwn am unrhyw anghyfleustra a achosir. Os oes gennych unrhyw ymholiad, anfonwch e-bost at planningadmin@flintshire.gov.uk neu ffoniwch 01352 703331.\nNid oes angen ichi fod wedi derbyn llythyr gennym neu hyd yn oed fyw’n agos at safle’r cais i wneud sylwadau ar gais cynllunio, gall unrhyw un anfon eu sylwadau atom. Rydym yn eich annog i gael golwg ar y cynlluniau a’r ffurflenni a gyflwynwyd cyn ichi wneud sylwadau ar gais.\nChwilio Gofrestr Gynllunio\nYn ddelfrydol os oes arnoch eisiau:\nChwilio yn ôl cyfeirnod y cais, cyfeiriad, statws y penderfyniad neu ddyddiad\nGwneud sylw gan ddefnyddio ein ffurflen ar-lein (dewch o hyd i’r cais, yna defnyddiwch y ddolen sylwadau)\nOlrhain hynt ceisiadau\nDim ond ceisiadau a wnaed yn 'ddilys' (h.y. sy’n cynnwys yr holl ddogfennau gofynnol, y tâl a ffurflen gais gyflawn) gaiff eu dangos ar ein gwefan. Os nad yw cais diweddar yn cael ei ddangos efallai nad yw yn ddilys.\nNeu cymerwch olwg ar geisiadau ar Mapio Rhygweithiol Cynllunio\nChwilio am unrhyw geisiadau a gyflwynwyd yn eich ardal/Ward yn hytrach na chais penodol\nGwybod lleoliad y safle ond heb fod yn gwybod y cyfeirnod neu’r cyfeiriad ayb\nArnoch eisiau cael golwg ar derfyn y safle a’i berthynas ag eiddo neu nodweddion o’i gwmpas\nPa faterion neu bryderon gaf i eu codi?\nMae'n rhaid i'r pynciau trafod yr ydych chi'n eu codi ymwneud â materion cynllunio fel:\neffaith ar amwynder preswyl (e.e. oriau ei ddefnyddio, colli preifatrwydd, colli golau, gor-drechedd, swn, trafnidiaeth)\neffaith ar gymeriad a golwg ardal (cynllun, golwg a dwysedd)\neffaith ar ddiogelwch y priffyrdd (e.e. gwelededd gwael, diogelwch cerddwyr, parcio)\neffaith ar gyfleusterau cymunedol\npolisïau a chynigion cynllunio neu gyngor cynllunio'r Llywodraeth.\nNi allwn ystyried sylwadau ynghylch y mathau canlynol o bryderon:\nnodweddion personol yr ymgeisydd\neffaith y cynnig ar werth eiddo\naflonyddu yn ystod y gwaith adeiladu\nhawliau tramwy preifat, draeniau preifat a hawddfreintiau preifat a chyfamodau cyfreithiol eraill\nanghydfod ynglyn â phwy sy'n berchen ar dir\nmaterion Rheoliadau Adeiladu (e.e. sefydlogrwydd yr adeiladwaith, draeniau, rhagddarparu ar gyfer tân, hylendid a lle y tu mewn).\nNodwch os gwelwch yn dda ei bod yn rhaid inni ganiatáu i’r cyhoedd weld unrhyw sylwadau a dderbyniwn ynghylch ceisiadau cynllunio yn ôl y gyfraith. Mae hyn yn golygu na allwn drin unrhyw sylwadau fel rhai cyfrinachol.\nCofrestrwch ar gyfer Fy Nghyfrif i wneud sylw ar gais cynllunio a defnyddiwch swyddogaeth lawn y Porthol Dinesydd.\nOs byddwch yn anfon sylw ar gais cynllunio byddwn yn casglu eich enw, cyfeiriad a manylion cyswllt (e.e. cyfeiriad e-bost neu rif ffôn os darperir) ac er lles tryloywder bydd eich sylw yn cael ei gyhoeddi ar ein gwefan.\nByddwn yn defnyddio eich gwybodaeth bersonol i’ch hysbysu am gynnydd y cais cynllunio. Os byddwch yn rhoi eich cyfeiriad e-bost byddwch yn derbyn yr hysbysiad drwy e-bost.\nNi fyddwn yn cyhoeddi eich enw, rhif ffôn na chyfeiriad e-bost ar-lein.Byddwn yn cyhoeddi’r canlynol ar-lein:\neich sylw, yn llawn a heb ei addasu\nRydych chi’n gyfrifol am gynnwys eich sylw. Gwnewch yn siŵr nad yw eich sylw yn cynnwys unrhyw wybodaeth nad ydych yn dymuno iddi ymddangos ar-lein (e.e. gwybodaeth bersonol, iaith ddifrïol neu ymosodol, neu sylwadau amhriodol neu ddifenwol.)\nOs byddwch yn cyflwyno mathau o wybodaeth, sylwadau neu honiadau yr ydych yn meddwl y dylid eu trin yn gyfrinachol neu eu tynnu allan o’r gofrestr gyhoeddus yn rhannol neu’n llawn, anfonwch nhw yn defnyddio un o’r dulliau canlynol:\nDrwy'r post: Ymgynghoriadau Cynllunio, Neuadd y Sir, Raikes Lane, Yr Wyddgrug, Sir y Fflint CH7 6NA\nMae’n rhaid i chi ei gwneud yn glir eich bod yn dymuno i’r sylw gael ei drin yn gyfrinachol (e.e. drwy ysgrifennu cyfrinachol yn y testun e-bost neu ar frig y llythyr) a chynnwys cyfeirnod y cais yr ydych yn gwneud sylw amdano. Os na fyddwch yn nodi eich sylw yn glir yn gyfrinachol bydd yn cael ei gyhoeddi ar ein gwefan ynghyd â’ch cyfeiriad.\nOs byddwch yn cyflwyno sylw a nodir yn ‘gyfrinachol’ bydd yn parhau i gael ei gyhoeddi ar ein gwefan a’i gynnal yn y gofrestr gynllunio, ond byddwn yn diwygio eich e-bost/llythyr i ddileu eich data personol ac unrhyw ddata categori arbennig. Mae hyn yn golygu y bydd cynnwys eich sylw yn cael ei gyhoeddi ar-lein ond bydd eich cyfeiriad yn cael ei ddiwygio ac ni fydd yn cael ei gyhoeddi ar-lein (a bydd eich enw, cyfeiriad e-bost a rhif ffôn hefyd yn cael ei ddiwygio fel arfer).\nSylwer nad ydym yn ymateb i sylwadau nac i gwestiynau a godir ynddynt.\nFfyrdd eraill o gael golwg ar geisiadau a chyflwyno sylwadau\nMae ffeiliau nad ydynt yn bresennol (lle gwnaed penderfyniad eisoes) yn cael eu cadw oddi ar y safle a byddwch yn cael eich cynghori pryd aethpwyd i nôl y ffeil a phryd y bydd ar gael i’w gweld. Gellir gweld rhestrau wythnosol o geisiadau a dderbyniwyd ac a benderfynwyd hefyd.\nOs oes arnoch angen trafod eich diddordeb mewn cais cynllunio yn fanwl gwnewch drefniad ymlaen llaw os gwelwch yn dda. Yn aml, fodd bynnag, gellir ymdrin ag ymholiadau syml dros y ffôn. Ffôn 01352 703331.\nE-bostiwch eich sylwadau at\nrhdcynllunio@siryfflint.gov.uk. Fel y nodir isod, rhaid ichi gynnwys gwybodaeth benodedig yn eich e-bost.\nPennaeth Cynllunio, Neuadd y Sir, Yr Wyddgrug, Sir y Fflint, CH7 6NF.\nRhaid ichi gynnwys yr wybodaeth ganlynol yn eich llythyr. Fe all peidio â gwneud hynny arwain at beidio â chymryd eich sylwadau i ystyriaeth.\nCyfeiriad safle’r cais\nDisgrifiad o’r cynnig\nRhif y cais (os yn hysbys)\nEich sylwadau ynghylch y cynnig\nNid ydy cynnwys eich rhif ffôn yn ofyniad gorfodol, ond petai Swyddog Cynllunio yn dymuno cysylltu â chi fe fyddai’n ddefnyddiol.\nRhestr Wythnosol - a Dderbyniwyd\nSiarad yn y Pwyllgor Cynllunio a Rheoli Datblygu (PDF 290KB ffenestr newydd) (PDF - 0.66 MB)


Jeremy Miles: Brexit a Datganoli - Digwyddiadau - Prifysgol Caerdydd\nJeremy Miles: Brexit a Datganoli\nDydd Llun, 17 Mehefin 2019\nMarkerLleoliad: Adeilad y Pierhead\nTelephoneFfôn: +44 (0)29 2068 8059\nDwy flynedd yn ôl, cyhoeddodd Llywodraeth Cymru ei bapur polisi ar ‘Brexit a Datganoli’, gan ddadlau y byddai i’r Deyrnas Gyfunol adael yr Undeb Ewropeaidd arwain at newidiadau sylweddol yn y ffordd mae’r DG yn gweithio. Un peth fyddai'n deillio o'r newidiadau hyn fyddai creadigaeth Cyngor Gweinidogion y DG newydd a symudiad tuag at ddull o weithio lle rhannir llywodraethu rhwng y pedair gweinyddiaeth.\nI gofnodi dwy flynedd ers cyhoeddi ‘Brexit a Datganoli’, bydd Canolfan Llywodraethiant Cymru, Prifysgol Caerdydd yn cynnal trafodaeth gydag anerchiad gan Jeremy Miles AC, sef Cwnsler Cyffredinol Llywodraeth Cymru a’r Gweinidog dros Brexit.\nYr Athro Laura McAllister o Ganolfan Llywodraethiant Cymru fydd yn cadeirio’r digwyddiad. Bydd Akash Paun ac Aron Cheung o’r Sefydliad Dros Lywodraeth yno hefyd, yn ogystal â phanel o arbenigwyr a sesiwn holi ac ateb yn cynnwys Mick Antoniw AC, Cadeirydd y Pwyllgor Materion Cyfansoddiadol a Deddfwriaethol, yr Athro Daniel Wincott a Dr Ludivine Petitin. Bydd craffu manwl yma ar effaith Brexit ar gyfansoddiadau Cymru a’r DG.\nYmunwch â ni i drafod y newidiadau sylfaenol gallai Brexit eu hachosi i’r DG, a sut gallai pwerau datganoledig eu rhoi ar waith yn y dyfodol.\nCeir croeso i bawb i’r digwyddiad hwn sydd am ddim, a darperir lluniaeth.


Gêm Clusterz Ar-lein. Chwarae am ddim\nChwaraewch y gêm Clusterz Ar-lein:\nGêm Disgrifiad Clusterz\nRhowch gynnig ar eich llaw ar y llwyfan hapchwarae gwyrdd. Angen i chi feddwl drwy bob cam i gwblhau'r lefel. Gadewch y swigod ac yn ceisio at atgyweiria y gragen o'r un lliw â'r gweld un targed. Po orau y gallwch chi drin y dasg, y pwyntiau mwyaf y byddwch yn derbyn gwobr.. Chwaraewch y gêm Clusterz ar-lein.\nNodweddion technegol y gêm Clusterz\nGêm Clusterz Ychwanegodd: 14.10.2013\nMaint y gêm: 0.28 MB\nMae'r gêm yn cael ei chwarae: 4209 amser\nGêm Rating: 4.08 allan 5 (49 amcangyfrifon)\nGemau fel y gêm Clusterz\nLawrlwytho gêm Clusterz\nEmbed y gêm Clusterz ar eich gwefan:\nI fewnosod y gêm Clusterz ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Clusterz, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Clusterz, hefyd yn chwarae yn y gêm:


Hafan > Pynciau > Ystadegau > Ystadegau yn ôl thema > Ystadegau cyfiawnder cymdeithasol Ystadegau cyfiawnder cymdeithasol\nBriffio ystadegol, dadansoddiadau, a chyhoeddiadau sy'n ymwneud â chyfiawnder cymdeithasol, tlodi ac amddifadedd.\nDefnyddir y termau cyfiawnder cymdeithasol, allgáu cymdeithasol a chynhwysiant cymdeithasol i nodweddu bywydau sydd heb lawer o gyfleoedd wedi'u hachosi gan set o broblemau'n gysylltiedig ag amddifadedd, tlodi a ffactorau eraill. Cyfiawnder cymdeithasol yw'r cysyniad o gyfiawnder sy'n cyfeirio at gymdeithas gyfan, sef y syniad o gymdeithas gyfiawn sy'n trin unigolion a grwpiau o bobl yn deg a lle na chaiff neb eu hallgáu'n gymdeithasol.\nMae'r Cyhoeddiadau Ystadegol ar Gyfiawnder Cymdeithasol, 2006 yn cyflwyno ystod o ystadegau sy'n cymharu amgylchiadau cymdeithasol ac economaidd pobl sy'n byw yng Nghymru.\nYstyr tlodi yw bod yn brin o ddigon o arian (neu bethau hanfodol eraill) i fyw. Mae'r Adran Gwaith a Phensiynau'n cyhoeddi data ar gartrefi islaw'r incwm cyfartalog (dolen allanol). Mae'r cyhoeddiad hwn yn cynnwys prif ddangosyddion swyddogol tlodi incwm y DU, gan gynnwys tlodi plant a thlodi pensiynwyr.\nMae amddifadedd yn gysyniad ehangach na thlodi. Mae amddifadedd yn cyfeirio at broblemau a achosir gan brinder adnoddau a chyfleoedd yn gyffredinol (nid arian yn unig). Mynegai Amddifadedd Lluosog Cymru 2005 (MALlC) yw'r mynegai swyddogol ar gyfer mesur amddifadedd mewn rhannau bychain o Gymru.\nOs na allwch ddod o hyd i'r union wybodaeth sydd ei hangen arnoch anfonwch e-bost i'r cyfeiriad a ganlyn: stats.inclusion@wales.gsi.gov.uk


Gofalwyr - Hafal\nRydych chi yma : Home » Gwasanaethau » Gofalwyr\nHafal a Gofalwyr\nMae Croesffyrdd Hafal yn darparu help, gwybodaeth, cyngor a chymorth ymarferol i Ofalwyr di-dâl sydd yn byw yn Ngheredigion, Sir Benfro a Phowys. Mwy o wybodaeth yma: hafal.org/crossroads\nGOFALU AM RYWUN AG AFIECHYD\nMae bod yn ofalwr yn medru bod yn llawn straen weithiau, ond gyda’r\nwybodaeth a’r gefnogaeth gywir, mae modd i ofalwyr i leihau’r trafferthion y\nmaent yn wynebu.\nMae Hafal yn darparu ystod o wasanaethau a chymorth yn\nbenodol i ofalwyr. Mae’r rhain yn cynnwys:\nCymorth i deuluoedd:\ngweithio yn agos gyda gofalwyr ac aelodau teulu i ddarparu’r cymorth gorau i gleientiaid;\ncefnogi gofalwyr drwy gynrychioli eu buddiannau;\nSeibiant i ofalwyr:\ndrwy drefnu digwyddiad ar gyfer y person sydd yn derbyn y gofal mewn gweithgaredd fel y gall y gofalwr gymryd seibiant;\nGwybodaeth a chyngor hygyrch:\nyn darparu’r newyddion a’r wybodaeth ddiweddaraf i ofalwyr sydd yn berthnasol iddynt;\ncaniatáu i ofalwyr i gefnogi ei gilydd drwy grwpiau gofalwyr;\nRhoi llais i ofalwyr:\nyn enwedig wrth gynllunio gwasanaethau lleol;\namlygu hawliau gofalwyr megis yr hawl i dderbyn asesiad anghenion.\nMae’r adnoddau Hafal isod wedi eu dylunio i helpu gofalwyr. Maent yn cynnig\ngwybodaeth, cyngor ac astudiaethau achos am sut y mae modd i ofalwyr i ymdopi.\nMae’r dolenni cyswllt isod hefyd yn darparu gwybodaeth am eich prosiect Hafal\nlleol a sut i chwarae rhan.\nDEDDF GOFAL CYDMEITHASOL A LLESIANT (CYMRU) 2014\nDaeth Deddf Gofal Cymdeithasol a Llesiant (Cymru) 2014 yn gyfraith yn Ebrill 2016. Mae yna fideo byr yma sy’n esbonio sut y mae’n effeithio ar eich hawliau fel gofalwr a’r hyn yr ydych yn gymwys i’w dderbyn.\nDarllenwch ein trosolwg ar-lein o’r Ddeddf Gwasanaethau Cymdeithasol a Llesiant (Cymru) yma.\nDarllenwch ein canllaw i hawliau cyfreithiol gofalwyr.\nMae’r Ddeddf yn rhoi hawliau newydd i ofalwyr i sicrhau bod eu hanghenion yn cael eu hasesu. Mae’r ffurflen hon yn darparu templed i ofalwyr iechyd meddwl ei ddefnyddio i wneud cais am Asesiad Gofalwr – neu templed mwy diweddar os ydynt wedi cael asesiad yn y gorffennol – a’n sicrhau ei fod yn diwallu eu hanghenion mewn modd cynhwysfawr.\nBLAENORIAETHAU GOFALWYR AR GYFER YMCHWIL AC YMGYRCHU\nRoedd gofalwyr iechyd o Gymru gyfan wedi dod ynghyd yn y digwyddiad gofalwyr yng Nghyfarfod Cyffredinol Blynyddol Hafal 2015 er mwyn symud yr agenda ymchwil ac ymgyrchu ymlaen. Roedd y gofalwyr wedi cynnig mwy na 150 o syniadau ac yna wedi pleidleisio ar gyfer eu 10 prif flaenoriaeth.\nLawrlwythwch y papur trafod – Gofalu am Iechyd Meddwl yng Nghymru – sydd yn ceisio creu trafodaeth am yr anghenion a’r heriau sydd yn wynebu pobl sydd yn gofalu am rywun ag afiechyd meddwl.\nCYNGOR A LLE I DDERBYN HELP\nMae ein taflen ‘Support for Mental Health\nCarers in Wales’ yn rhoi’r wybodaeth sydd angen arnoch er mwyn canfod ble y mae\nmodd i chi dderbyn cymorth a chyngor gan Hafal. Er mwyn lawrlwytho copi, cliciwch yma os gwelwch yn\nMae Hafal wedi paratoi ‘Cynllun Deg Pwynt’ sydd yn\nseiliedig ar y cyngor yr ydym wedi derbyn gan fwy na 400 o Aelodau gofalwyr yn\nHafal. Mae’r Cynllun yn seiliedig ar brofiadau go iawn ac yn amlinellu’r camau\npositif y mae modd i chi gymryd er mwyn symud ymlaen a chefnogi’r person sydd\nyn eich gofal. Er mwyn lawrlwytho copi o’r cynllun, cliciwch yma os gwelwch yn\nMae modd i chi hefyd i gysylltu gyda’r mudiadau canlynol:-\nGofalwyr Cymru https://www.carersuk.org/wales/about-us\nCroesffyrdd Hafal http://www.crossroadsmww.org.uk/?lang=cy\nOs ydych yn ofalwr ifanc, mae ein Canolfan i Bobl Ifanc\nyn cynnig cyngor da i chi ac mae yn dudalen sydd ar gyfer gofalwyr ifanc yn\nunig. Er mwyn gwylio’r sianel, cliciwch yma os gwelwch yn dda.\nEr mwyn darllen hanes rhywun sydd yn gofalu am berson\nifanc ag afiechyd meddwl difrifol, cliciwch yma er mwyn gwylio fideo ar ein sianel YouTube.\nEr mwyn gwylio blog fideo gan Jane ar ei phrofiad o ofalu\nam ei gŵr, cliciwch yma cliciwch yma os gwelwch yn dda.\nDarllenwch ein cyfnodolyn arbennig ar gyfer gofalwyr sydd yn cynnwys cyfweliadau gyda gofalwyr a gwybodaeth allweddol am y Ddeddf Gwasanaethau Cymdeithasol a Llesiant (Cymru).


Noson Wobrwyo | Papur Dre\nCynhaliwyd noson wobrwyo’r ysgol yn ddiweddar i gydnabod llwyddiant rhai o ddisgyblion mwyaf addawol yr ysgol. Cyflwynwyd gwobrau i ddisgyblion a oedd wedi ymdrechu’n sylweddol a dangos brwdfrydedd nodedig tuag at bwnc penodol neu ar draws y pynciau i gyd. Croesawyd y disgyblion i’r llwyfan gan ŵr gwâdd y noson, sef aelod seneddol Conwy, Guto Bebb, un o gynddisgyblion yr ysgol. Dywedodd Mr Bebb:”Rydw i’n gobeithio, wrth ddathlu llwyddiant disgyblion Syr Hugh heno, y byddant yn mynd yn eu blaenau i wneud yn dda. Mae gan bob disgybl y cyfle i wneud gwahaniaeth”.\nYmysg y disgyblion a gafodd wobrau oedd Prif Fachgen a Phrif Eneth y flwyddyn academaidd hon, sef Owain Fenn-Jones a Lowri Ceiriog. Cyflwynir un wobr arbennig gan y Prifathro i ddisgyblion sydd wedi disgleirio. Eleni rhoddwyd y wobr i Ceri Lois Owen ac Erin Môn Davies, y ddwy o flwyddyn deuddeg, am eu hymdrech, eu hymddygiad a’u gwaith caled drwy gydol eu cyfnod yn yr ysgol. I rai disgyblion, roedd y noson yn un prysur iawn, gan eu bod wedi cael eu dewis i dderbyn amryw o wobrau. Ymysg y disgyblion yma oedd Mari Davies o Flwyddyn 10 a gafodd gyfanswm syfrdanol o chwe gwobr yn ystod y noson. Cai Gruffydd gafodd y wobr am y marciau uchaf ar lefel TGAU eleni gyda 8A* a 4A, a hefyd ennillodd y gwobrau am Gymraeg, Gwyddoniaeth a Cherdd. Erin Fflur Williams o Flwyddyn Deuddeg gafodd y wobr am ferch y flwyddyn eleni – y trydydd tro iddi ennill gwobr a’r ail dro iddi ennill y wobr hon yn benodol. Roedd Erin yn falch iawn o’i llwyddiant.\nYr oedd hi’n noson i ymfalchïo yn llwyddiant y disgyblion ac yn noson arbennig i Dïm y Flwyddyn, sef y Parti Cerdd Dant. Yr oedd aelodau’r parti yn cael eu llongyfarch am eu gwaith caled a’u hymdrech yn dilyn eu paratroadau tuag at yr Eisteddfod leol ac am gael yr ail wobr ar y brif lwyfan yng Nglynllifon eleni. Roedd rhai o aelodau ieuengaf y parti yn gwethfawrogi y wobr. Dywedodd Sara Elin, Malan Jones, Dewi Morgan ac Osian Jones: “Roedd hi’n brofiad grêt cystadlu mewn Eisteddfod leol, ac rydym ni eisiau diolch i Mrs Beti Rhys a Miss Delyth Huws am ein hyfforddi!”\nWedi'i tagio: Disgyblion, TGAU, Ysgol Syr Hugh Owen


06.09.19 AROLWG YSGOL DYFFRYN OGWEN: 23-27 MEDI 2019\n•\tCyfarfod Rhieni/Gofalwyr - 5.00yh, NOS LUN 23 MEDI 2019\n- Llythr Arolwg Ysgol Dyffryn Ogwen: 23-27 Medi 2019\n- Agenda Cyfarfod rhieni a gofalwyr\n- Canllaw ar gyfer rhieni a gofalwyr\n•\tHoliaduron Barn Rhieni/Gofalwyr - ar-lein - cliciwch yma\n27.06.19 Ymweliad Bl 6\n21.06.19 Proffil Personol 2019\n12.12.18 Te Prynhawn\n22.06.18 Proffil Personol 2018\n05.10.17 Wythnos Sgiliau\nBu disgyblion blwyddyn 7 yr ysgol fel rhan o'u wythnos sgiliau yn dysgu am faterion sy'n pryderu grwpiau amgylcheddol. Dyma rai ohonynt gyda'u gwaith creadigol sy'n dehongli rhai o'r prif faterion amgylcheddol.\nBydd disgyblion yn dychwelyd i’r ysgol ddydd Mercher, 6ed Medi, 2017\n06.07.17 Disgyblion talentog Ysgol Dyffryn Ogwen\nRydym ni fel ysgol yn hoffi dathlu llwyddiannau ein disgyblion ond weithiau nid ydym yn ymwybodol o gampau a thalentau penodol y plant gan efallai fod y gweithgareddau yn digwydd y tu allan i oriau'r ysgol.\nFelly, cais ydy hwn i chi rannu unrhyw wybodaeth am dalentau penodol sydd gan eich plentyn. DIOLCH YN FAWR\nCliciwch yma i rannu gwybodaeth\n08.06.17 Bwletin mis Mai i Rieni\nMae’r Bwletin i Rieni diweddaraf ar gael o dan ‘Rhieni’.\nCliciwch yma i ddarllen y bwletin.\nLlongyfarchiadau mawr iawn i Gwydion Rhys ar ennill y wobr gyntaf yn y gystadleuaeth Unawd Llinynnol i flynyddoedd 7-9 yn Eisteddfod Genedlaethol yr Urdd. Daeth Gwydion hefyd yn drydydd yng nghystadleuaeth y Fedal Gyfansoddi – dipyn o gamp i ddisgybl 14 oed.\n27.04.17 Profion Darllen a Rhifedd Cenedlaethol 2017\nBydd pob disgybl ym mlynyddoedd 7, 8 a 9 yn sefyll profion darllen a rhifedd yn ystod y dyddiau nesaf.\nDyma linc i wybodaeth i rieni am y profion gan Lywodraeth Cymru – cliciwch yma\nDyma’r amserlen ar gyfer y profion yn Ysgol Dyffryn Ogwen – cliciwch yma\nLlongyfarchiadau i bedwar o’r Chweched Dosbarth sydd wedi ennill ysgoloriaethau prifysgol – o’r chwith – Ellen Thomas gan Brifysgol Aberystwyth, Elan Môn i Brifysgol Bangor, Wil Parry wedi ennill ysgoloriaeth gan y Coleg Cymraeg Cenedlaethol, a Shona Roberts eto i Fangor. Mae’r ysgol yn falch iawn o lwyddiant y pedwar.\nLlongyfarchiadau i`r Criw Dawnsio Disgo ar ddod yn fuddugol yn yr Eisteddfod. Da iawn chi!\n03.12.15 Adroddiad Blynyddol\nMae Adroddiad Blynyddol y Llywodraethwyr i Rieni ar gael o dan ‘Rhieni’ , neu cliciwch yma i weld yr adroddiad\n28.09.16 Llongyfarchiadau i’r llywodraethwyr newydd\nLlongyfarchiadau i’r canlynol ar gael eu hethol yn rieni lywodraethwyr – Owain Arwel Davies, Gwen Evans-Jones, Michele Gould, Gerallt Hughes, Elin Sanderson.\n19.09.16 Cyfarfod Gwobrwyo blynyddol yr ysgol\nDiolch i bawb am eu cefnogaeth yng Nghyfarfod Gwobrwyo blynyddol yr ysgol. Mae lluniau’r noson i weld yma\n24.06.16 Proffil Personol\n11.05.16 Bocswyr o fri!\nLlongyfarchiadau i David Florence am ddod yn Bencampwr Cymru ac i Les Florence a enillodd Fedal Arian yn Mhencampwriaethau Bocsio Prydain yn ddiweddar.\n11.05.16 Cystadlaethau Gwaith Cartref Eisteddfod yr Urdd\nLlongyfarchiadau i’r canlynol sydd wedi ennill gwobrau yng nghystadlaethau cartref Eisteddfod Genedlaethol yr Urdd:\nCadi Roberts – 1af Rhyddiaith B10 ac 11\nGwydion Rhys – 2il Cyfansoddi B7 ac 8\nBeca Nia – 2il Rhyddiaith B9\nBuddug Roberts – 3ydd Ymsonau dan 25 oed\n03.05.16 Bwletin Mis Ebrill\nCliciwch yma i fynd i’r dudalen Bwletin i Rieni.\n20.04.16 Profion Darllen a Rhifedd\nBydd pob disgybl ym mlynyddoedd 7, 8 a 9 yn sefyll profion darllen yn y Gymraeg a Saesneg a phrofion rhifedd yn ystod y dyddiau nesaf.\nDyma linc i wybodaeth i rieni am y profion gan y cynulliad - cliciwch yma\nDyma’r amserlen ar gyfer y profion yn Ysgol Dyffryn Ogwen - cliciwch yma\nLlongyfarchiadau i Alys Haf am ennill ysgoloriaeth i Brifysgol Aberystwyth.\nLlongyfarchiadau mawr i’r disgyblion o’r ysgol a fu’n cymryd rhan yn Chwalfa yn Pontio. Bu’n brofiad bendigedig iddynt – ac yn dalp pwysig o hanes y dyffryn.\n19.01.15 Bwletin Mis Rhagfyr\n22.12.15 Nadolig Llwen!\nDiwrnod cyntaf yn ôl i ddisgyblion fydd dydd Mawrth, Ionawr 5ed. Nadolig Llawen iawn oddi wrth Ysgol Dyffryn Ogwen.\n10.12.15 Gwirfoddolwr Ifanc y flwyddyn\nLlongyfarchiadau mawr iawn i Elan Môn Gilford o’r 6ed Dosbarth ar ennill Gwobr Gwirfoddolwr Ifanc y flwyddyn yng Ngwobrau Chwaraeon BBC Cymru.\nLlongyfarchiadau i Matthew Buchanan, Gruff Roberts, Cai Griffiths, Sion Davies a Dafydd Williams ar gael eu dewis i dim rygbi dan-15 Gorllewin RGC. Pob lwc yn erbyn Sir Benfro.\n23.11.15 Bwletin Mis Tachwedd\n19.10.15 Noson Agored\nCynhelir Noson Agored yn yr ysgol nos Fawrth, Hydref 20fed, o 6.30 – 8.30. Mae croeso cynnes i rieni a disgyblion blwyddyn 5 a 6.\n14.07.15 Bwletin Mis Gorffennaf\nMae Bwletin mis Gorffennaf i Rieni ar gael dan y pennawd ‘Rhieni’.\n04.06.15 Diwrnod HMS – Dydd Gwener, Gorffennaf 3ydd\nNi fydd ysgol i’r disgyblion ddydd Gwener, Gorffennaf 3ydd, gan fod diwrnod o hyfforddiant i’r staff.\n01.06.15 Mae Bwletin mis Mai i Rieni at gael dan y pennawd ‘Rhieni’.\n20.05.15 Llongyfarchiadau mawr i’r canlynol ar ennill y wobr gyntaf yng nghystadlaethau gwaith cartref Eisteddfod yr Urdd:\nCyfansoddi Blwyddyn 7 ac 8 – 1af Gwydion Rhys\nRhyddiaith Blwyddyn 10 ac 11 – 1af Buddug Roberts\nRhyddiaith i Ddysgwyr Blwyddyn 10 ac 11 – 1af Hannah Cook.\n20.05.15 Llongyfarchiadau i gôr yr ysgol ar gael eu dewis i ganu yn un o seremoniau croesawu Cwpan Rygbi'r Byd.\nByddant yn croesawu tim rygbi Canada yn Abertawe.\n20.05.15 Llongyfarchiadau i dim rygbi genethod Blwyddyn 7 ac 8 ar ennill y Plat yn nhwrnameint rygbi Gwynedd a Môn.\n24.04.15 - Profion Darllen a Rhifedd 2015\nAmserlen y Profion Darllen a Rhifedd eleni yn Ysgol Dyffryn Ogwen - cliciwch yma\n21.04.15 - Holiaduron i Rieni\nGofynnir i rieni lenwi holiadur ar-lein i ddweud eu barn am yr ysgol. Bydd yr ymatebion yn bwydo i mewn i drefn hunan arfarnu’r ysgol.\nDyma’r linc ar gyfer yr holiadur - http://holi.cynnal.co.uk/\nEnw Defnyddiwr = rhienidyffrynogwen.\nCyfrinair = dyffrynogwen.\nGofynnir i’r holiaduron gael eu cwblhau erbyn dydd Gwener, Mai 1af.\n08.04.15 - Ysgol AR GAU ar Ebrill 13\nHyfforddiant mewn swydd – dydd Llun, Ebrill 13. Ni fydd ysgol i’r disgyblion oherwydd Hyfforddiant i’r staff.\n13.03.15 - Llongyfarchiadau i Bethan Hughes a Gwynfor Rowlinson\nLlongyfarchiadau i Bethan Hughes a Gwynfor Rowlinson o'r Chweched Dosbarth sydd wedi cael cynnig lle yn Rhydychen - Bethan i astudio Saesneg yng Ngholeg Merton a Gwynfor i astudio Gwleidyddiaeth, Economeg ac Athroniaeth yng Ngholeg yr Iesu. Mae'r ysgol yn falch iawn o lwyddiant y ddau.\n13.02.15 Bwletin i Rieni\nMae Bwletin Chwefror 2015 ar gael o dan y pennawd ‘Rhieni’, neu cliciwch yma i weld y Bwletin.\n11.12.14 Bwletin i Rieni\nMae Bwletin Rhagfyr i Rieni ar gael o dan y pennawd ‘Rhieni’.\nCliciwch yma i fynd i'r tudalen Bwletin i Rieni\n10.12.14 Adroddiad Blynyddol\nLlongyfarchiadau i Adam Hughes sydd wedi ennill Ysgoloriaeth Cymdeithas Cyfreithwyr Gwynedd ar sail ei ganlyniadau lefel A arbennig. Mae Adam newydd gychwyn astudio’r Gyfraith ym Mhrifysgol Caerdydd.\n21.10.14 Noson Agored\nCynhelir Noson Agored yn yr ysgol nos Fawrth, Hydref 21ain, o 6.30 – 8.30. Mae croeso cynnes i rieni disgyblion blwyddyn 5 a 6.\n16.07.14 Bwletin i Rieni\nMae’r Bwletin i Rieni diweddaraf ar gael o dan y pennawd ‘Rhieni’.\n24.06.14 Seremoni Cyflwyno Proffil Personol\nCynhaliwyd Seremoni Cyflwyno’r Proffil Personol yn yr ysgol bnawn Mercher, Mehefin 18fed. Mae lluniau o’r seremoni i’w gweld yn yr Albwm Lluniau o dan ‘Disgyblion.’ Mr Iwan Hywel, Swyddog Gyrfaoedd yr ysgol oedd y gwr gwadd a chafwyd anerchiad difyr iawn ganddo. Bydd canlyniadau Safon Uwch ac Uwch Gyfrannol yn cael eu cyhoeddi ar ddydd Iau, Awst 14eg, a’r canlyniadau TGAU ar ddydd Iau, Awst 21ain. Gelli casglu’r canlyniadau o’r ysgol ar y ddau fore ar ôl 9.00 y bore.\n09.06.14 HMS ym mis Gorffennaf\nNi fydd ysgol i’r disgyblion ar ddydd Mercher, Gorffennaf 2il, gan fod diwrnod ychwanegol o hyfforddiant i’r athrawon.\n02.06.14 Eisteddfod Genedlaethol yr Urdd 2014\nLlongyfarchiadau mawr i’r grwp Ymgom i flynyddoedd 7-9 am ddod yn gyntaf – Buddug, Martha, Owain a Sophie\n23.05.14 Eisteddfod Genedlaethol yr Urdd 2014\nLlongyfarchiadau i nifer o’n disgyblion sydd wedi bod yn llwyddiannus yng nghystadlaethau gwaith cartref Eisteddfod Genedlaethol yr Urdd:\nBeca Nia – 1af Rhyddiaith Blwyddyn 7\nBuddug Roberts – 1af Rhyddiaith Blwyddyn 9\nHannah Cook – 2il Rhyddiaith i Ddysgwyr Blynyddoedd 8 a 9\nMartha Glain – 1af Gwaith Creadigol 3D Blwyddyn 9\nMartha Glain – 2il Gwaith Lluniadu 2D Blwyddyn 9\nEdrychwn ymlaen i weld eu gwaith yn y Bala!\n23.05.14 Bwletin i Rieni\n07.05.14 Profion Darllen a Rhifedd\nDyma linc i wybodaeth i rieni am y profion gan y cynulliad:\nEr gwybodaeth – dyma’r amserlen ar gyfer y profion yn Ysgol Dyffryn Ogwen:\nMercher 7 Mai\nIau 8 Mai\nLlun 12 Mai\n24.03.14 Gweithredu Diwydiannol Dydd Mercher\nOherwydd gweithredu diwydiannol, bydd yr ysgol ar gau ddydd Mercher, Mawrth 26ain, i ddisgyblion blynyddoedd 7 i 11. Bydd yr ysgol ar agor i fyfyrwyr y Chweched Dosbarth, a bydd cludiant yn rhedeg fel arfer.\n16.01.14 Presenoldeb da!\nFel rhan o ymgyrch yr ysgol i hybu presenoldeb da, penderfynwyd tynnu enwau allan o het i wobrwyo un disgybl o bob blwyddyn a oedd wedi bod yn bresennol 100% yn ystod y pythefnos olaf cyn y Nadolig. Cafwyd cefnogaeth dda iawn gan y disgyblion i’r ymgyrch a bu tua tri chwarter y disgyblion yn bresennol bob dydd am y pythefnos olaf o’r tymor – cyfnod a fyddai fel arfer wedi gweld gostyngiad yn y ffigyrau presenoldeb.\nDyma’r disgyblion buddugol :\nBlwyddyn 7 – Mari Williams\nBlwyddyn 8 – Dylan Walker\nBlwyddyn 9 – Thomas Griffiths\nBlwyddyn 10 – Kara Bullock\nBlwyddyn 11 – Thomas Gould\n15.01.15 Ymgyrch ‘Rho Amser i Ddarllen’ – Llywodraeth Cymru\nMae ymgyrch llythrennedd Llywodraeth Cymru 2014, ‘Rho amser i ddarllen', yn cysylltu â'r rhieni, ac yn annog plant a phobl ifanc i ddarllen mwy er mwyn codi safonau llythrennedd. Mae’r daflen yn rhoi canllawiau i rieni ar sut i fynd ati i ddarllen gyda’u plentyn - cliciwch yma\nHysbyseb - cliciwch yma\nHyfforddiant mewn swydd ar Mawrth 24ain\nYn wahanol i’r hyn a nodir yn y llyfr cyswllt, ac oherwydd hyfforddiant i’r staff, ni fydd ysgol i’r disgyblion ar ddydd Llun, Mawrth 24ain. Bydd yr ysgol ar agor fel arfer dydd Gwener, Mawrth 21ain.\nYsgol ar gau ar 25:10:13\nBydd yr ysgol ar gau i ddisgyblion ddydd Gwener, Hydref 25ain, oherwydd hyfforddiant i athrawon.\n10:10:13 Noson Agored\nCynhelir Noson Agored yn yr ysgol nos Fawrth, Hydref 15fed, o 6.30 – 8.30. Mae croeso cynnes i rieni disgyblion blwyddyn 5 a 6.\n8-12:7:13 Wythnos Weithgareddau\nWythnos o wersi ac ymweliadau gwahanol a difyr i bob disgybl blwyddyn 7,8 a 9 - manylion yma\n19:06:13 Hyfforddiant mewn swydd – Mehefin 28ain\nNi fydd ysgol i ddisgyblion ar ddydd Gwener, Mehefin 28ain, oherwydd hyfforddiant i staff.\n03:06:13 Llwyddiant yn Eisteddfod Genedlaethol yr Urdd\nLlongyfarchiadau mawr i Esme Crowe o flwyddyn 7 am ennill yr ail wobr yn Eisteddfod Genedlaethol yr Urdd am ysgrifennu rhyddiaith i ddisgyblion blwyddyn 7. Teitl stori Esme oedd yr Encil, a dyma linc i'r stori.\n24:05:13 Cyflwyno Proffil Personol\nCynhaliwyd cyfarfod i gyflwyno’r Proffil Personol i ddisgyblion blynyddoedd 11 ac 13 heddiw. Dyma’r diwrnod swyddogol olaf i’r disgyblion yn yr ysgol, a chaniateir iddynt wisgo’u gwisg eu hunain. Yr heddwas Dewi Thomas – swyddog cyswllt yr heddlu yn yr ysgol – oedd y gwr gwadd. Mae lluniau’r diwrnod i’w gweld ar y wefan yma o dan ‘Disgyblion’ ac yn yr ‘Albwm Lluniau’.\nLlongyfarchiadau i dair o ferched y Chweched Dosbarth am ennill ysgoloriaethau i brifysgolion. Mae Catrin Roberts wedi ennill ysgoloriaeth i Brifysgol Bangor, a Mari Gwyn a Sian Mererid Jones wedi ennill gwobrau i fynd i Brifysgol Aberystwyth. Llongyfarchiadau mawr i’r dair.\n13:05:13 Gwobr Am Ysgrifennu\nLlongyfarchiadau i Esme Crowe o flwyddyn 7 am ennill yr ail wobr yn y gystadleuaeth ysgrifennu Rhyddiaith i flwyddyn 7 yn Eisteddfod Genedlaethol yr Urdd a gynhelir yn sir Benfro ddiwedd mis Mai.\n22:03:13 Ymweliad y Gweinidog Addysg, Mr Leighton Andrews\nBu’r Gweinidog Addysg, Leighton Andrews, yn ymweld â’r ysgol yn dilyn cyhoeddi adroddiad gan Estyn ar yr ysgol. Yr oedd ganddo ddiddordeb mawr yn y defnydd y mae’r ysgol yn ei wneud o Moodle i gyflwyno gwersi, a bu’n bresennol mewn un wers Gymraeg blwyddyn 9. Barn Estyn oedd fod gwaith yr ysgol yn y maes yma’n arloesol. Cafodd y Gweinidog ei gyfweld ar gyfer y Radio Ysgol gan ddau ddisgybl o flwyddyn 8, Elliott Tugwell ac Owain Morgan, a pharatowyd cinio ar ei gyfer gan ddisgyblion Lletygarwch blwyddyn 10. Yn bresennol gyda’r gweinidog yr oedd yr aelod o’r cynulliad, Alun Ffred Jones, a’r Cynghorydd Sian Gwenllian, deilydd portffolio addysg ar Gyngor Gwynedd. Dyma linc i erthygl yn y Daily Post ar yr ymweliad, a cheir lluniau yn yr Albwm Lluniau:\nErthygl yn y Daily Post - cliciwch yma\n20:03:13 ‘School Report’ BBC\nBu criw o ddisgyblion blwyddyn 8 yn cynhyrchu bwletin radio ar gyfer y ‘School Report’ gan y BBC. Buont yn darlledu eitemau am y weiran zip newydd ym Methesda, problemau parcio yn Gerlan, trip côr yr ysgol i Eurodisney, yr hyn sy’n digwydd yn y clwb ieuenctid, a’r datblygiadau yn Neuadd Ogwen.\nBwletin Newyddion BBC 2013 - cliciwch yma\nMawrth 2013 - Canu yn Euro Disney\nBu côr yr ysgol yn canu yn Eurodisney fel rhan o ddathliadau Gwyl Ddewi. Bu nifer o ysgolion o Gymru yn Eurosdisney ar gyfer y dathliadau, ond Ysgol Dyffryn Ogwen oedd yr unig un i gael gwahoddiad i gymryd rhan.\nMae’r erthygl yma ar yr ysgol wedi ymddangos yn y Western Mail ddoe - cliciwch yma\n01.02.13: Mae adroddiad Estyn ar Ysgol Dyffryn Ogwen wedi ei chyhoeddi heddiw. Dyma’r linc:- cliciwch yma\n14.01.13: Mae Adroddiad Blynyddol y Corff Llywodraethol am y flwyddyn 2011-2012 ar gael - cliciwch yma\nMae’r ysgol yn cael arolygiad gan Estyn ddiwedd mis Tachwedd, ac mae dwy ffordd i rieni gyfrannu at yr arolygiad. Yn gyntaf drwy holiadur i rieni – naill ai copi papur sydd wedi ei anfon i bob cartref a bydd angen ei ddychwelyd i’r ysgol erbyn Dydd Mercher 7/11/12, neu ar-lein – http://vir.estyn.gov.uk a dewis Ysgol Dyffryn Ogwen o’r rhestr ysgolion, a’i gwblhau erbyn Dydd Gwener 9/11/12. Yn ail, bydd cyfarfod i rieni gyda’r arolygwyr am 5.00 bnawn Llun, Tachwedd 26ain, yn neuadd yr ysgol. Gobeithio y bydd y rhieni yn gallu cefnogi’r ysgol drwy lenwi’r holiadur a dod i’r cyfarfod.\nHMS - Ysgol ar gau\nOherwydd hyfforddiant i staff, bydd yr ysgol ar gau i ddisgyblion ar ddydd Gwener, Hydref 26ain a dydd Gwener, Tachwedd 9fed.\nNoson Agored nos Fawrth, Hydref 9fed, o 6.30 i 8.30. Croeso i rieni disgyblion blynyddoedd 5 a 6.\nMae lluniau o’r Cyfarfod Gwobrwyo a gynhaliwyd nos Fercher, Medi 19ed, ar y safwe - cliciwch yma\nCyfarfod Gwobrwyo’r ysgol\nBydd Cyfarfod Gwobrwyo’r ysgol yn digwydd nos Fercher, Medi 19eg, am 7.00. Y gwr gwadd fydd John Hardy, cyn-ddisgybl sydd bellach yn llais a gwyneb cyfarwydd ar S4C a’r radio. Croeso cynnes i bawb.\nCroeso cynnes i’r disgyblion newydd\nCroeso cynnes i’r disgyblion newydd sydd wedi cychwyn ym mlwyddyn 7 ers dechrau’r tymor. Mae’n braf iawn eu gweld yn setlo’n dda. Mae croeso i rieni gysylltu gyda Mrs Eleri Mitchelmore, Pennaeth Blwyddyn 7, gydag unrhyw ymholiadau. Cliciwch yma i weld y lluniau\nLlongyfarchiadau mawr iawn i holl ddisgyblion yr ysgol a dderbyniodd ganlyniadau arholiadau allanol yr haf yma. Yr oedd y canlyniadau blwyddyn 11 llynedd y gorau yn hanes yr ysgol gyda 95% o ddisgyblion yn ennill yr hyn sy’n cyfateb i 5A*-C. Mae’n braf iawn dweud i bob disgybl oedd ym mlwyddyn 13 llynedd gael eu derbyn i gyrsiau o’u dymuniad, ac mae’n rhaid canmol Gethin Sherrington a Henri Williams yn arbennig am ganlyniadau lefel A rhagorol. Cafodd Gethin 3A ac 1A* ac yn mynd i Fanceinion i astudio Ffiseg. Cafodd Henri 2A* a 2A ac yn mynd i Goleg yr Iesu Rhydychen i astudio Mathemateg. Llongyfarchiadau iddynt i gyd a phob lwc ar gyfer y dyfodol.\nMae un o’n cyn-ddisgyblion, Mali Parry-Owen o Rhiwlas, wedi penderfynu cymryd blwyddyn allan cyn mynd i’r brifysgol, ac mae bellach yn Honduras yng nghanolbarth America yn gwneud gwaith gwirfoddol. Dipyn o fenter!! Mali - os oes gen ti gysylltiad â’r wê yn Honduras, ac yn gallu darllen y neges yma – pob lwc iti a gobeithio gei di flwyddyn fythgofiadwy.


Ap Lleolwr peiriant twll yn y wal | Method4\nAp Lleolwr peiriant twll yn y wal\nLINK Ap Lleolwr peiriant twll yn y wal\nMae tua 70,000 o beiriannau arian parod yn gysylltiedig â rhwydwaith LINK, sy’n golygu pob peiriant twll yn y wal yn y DU mewn gwirionedd. Mae Method4 wedi cynllunio a datblygu ap llawn nodweddion ar gyfer ffôn symudol ar ran LINK, sy’n helpu defnyddwyr i ddod o hyd i beiriant arian a chael arian parod pan eu bod ar grwydr. Mae’r ap ar gael ar gyfer ffonau iPhone ac Android a dyma’r un mwyaf cynhwysfawr o’i fath ar gyfer dod o hyd i beiriannau twll yn y wal yn y DU.\nY gwasanaethau a ddarparwyd gennym Darparu gwasanaethau digidol\nGan weithio’n agos gyda’n cleient, Link Scheme Ltd, fe wnaethom gynllunio a datblygu’r ap gan ddefnyddio’r llwyfan datblygu ar draws dyfeisiau, Xamarin. Roedd hwn yn galluogi ein tîm datblygu i weithio mewn un sylfaen cod ar gyfer iPhone ac Android gan ddatblygu’r ap yn gyflym ar y ddau lwyfan ffonau symudol, gan arbed cost i’r cleient.\nRoedd cynnal profion defnyddioldeb â thrawstoriad o’r farchnad defnyddwyr trwy gydol y gwaith datblygu yn ein galluogi i ddod o hyd i broblemau’n gynnar a sicrhau profiad o ansawdd uchel i’r defnyddiwr yn y pen draw.\nGan weithio gyda Thomas Pocklington Trust, elusen ar gyfer rhai sydd wedi colli eu golwg, bu modd i ni ddilysu’r nodweddion hygyrchedd a oedd wedi eu cynnwys yn yr ap gan gynnwys y gallu i ddefnyddio’r ap yn effeithiol â thechnolegau cynorthwyol iPhone ac Android, VoiceOver a Talkback.\nMae’r ap yn dangos i ddefnyddwyr ble mae’r peiriant twll yn y wal agosaf atynt trwy ddefnyddio map a rhestr o leoliadau. Arddangosir gwybodaeth am bellter a chyfeiriad gan ddefnyddio cyfleusterau lleoliad mewnol a chwmpawd y ffôn symudol. Gall hefyd hidlo canlyniadau chwilio, er enghraifft trwy ddarparu gwybodaeth am: beiriannau twll yn y wal sy’n darparu cymorth clywedol, peiriannau twll yn y wal sy’n darparu papurau £5; peiriannau twll yn wal y ceir eu defnyddio am ddim; neu’r rhai hynny sy’n perthyn i fanc penodol.\nMae’r ap wedi’i gynllunio i deimlo’n naturiol i ddefnyddwyr y ddau fath o ddyfais. Er enghraifft, mae Google Maps wedi ei gynnwys yn y fersiwn Android, ond mae’r iPhone yn defnyddio Apple Maps.\nMae nodweddion eraill yn cynnwys: awgrymiadau i ddefnyddwyr ynglŷn â sut i aros yn ddiogel wrth ddefnyddio peiriant twll yn y wal; system adborth sy’n caniatáu i ddefnyddwyr roi gwybod am broblemau gyda pheiriannau twll yn y wal; a dulliau o ganiatáu rhybuddion pan fyddwch yn agos i un o’ch hoff beiriannau twll yn y wal.\nMae’r ap ar gael yn yr App Store ar gyfer iPhone a Google Play ar gyfer Android.\nsicrhau bod data ar gael i ddefnyddwyr am 70,000 a mwy o beiriannau twll yn y wal ar ffurf map a rhestr\nyn hygyrch i ddefnyddwyr dall a rhannol ddall\nar gael ar wahanol lwyfannau ffonau symudol\ngallu cynhwysfawr i chwilio a hidlo nodweddion peiriannau twll yn y wal\nsystem adborth i alluogi defnyddwyr i roi gwybod am broblemau â pheiriannau twll yn y wal neu gywirdeb y data\nTechnoleg Azure .NET SQL Android ac iOS\nun sylfaen cod ar draws dyfeisiau (iPhone ac Android) gan ddefnyddio llwyfan Xamarin\nwedi’i integreiddio â Google Maps ac Apple Maps\ngwasanaeth gwe a chronfa ddata a letyir yn Microsoft Azure\ncynhaliwyd profion drwy gydol y cyfnod datblygu gyda defnyddwyr yn ein labordai defnyddioldeb\nmae’n synhwyro pan eich bod yn agos i un o’ch hoff beiriannau twll yn y wal drwy ddefnyddio technoleg "geofencing"\nyr ap lleoli peiriannau twll yn y wal mwyaf cynhwysfawr yn y DU\nmae’n dangos ymrwymiad LINK i gynhwysiant ariannol\ngostyngiad yn y gost o ddatblygu a chynnal a chadw’r ap yn barhaus oherwydd un sylfaen cod ar draws llwyfannau\ny gallu i adalw data cyfredol am beiriannau twll yn y wal ar alw gan LINK


Ysgrifennydd yr Economi yn rhoi amlinelliad o’i gefnogaeth i deithio ar fysiau | LLYW.CYMRU\nYsgrifennydd yr Economi yn rhoi amlinelliad o’i gefnogaeth i deithio ar fysiau\nMae Ken Skates, Ysgrifennydd yr Economi a’r Seilwaith, wedi cyhoeddi cynllun pum pwynt heddiw i gefnogi’r diwydiant bysiau yng Nghymru.\nMewn araith i gwmnïau trafnidiaeth amlwg, galwodd Ysgrifennydd yr Economi am ddull cydweithredol a chreadigol o sicrhau rhwydwaith bysiau o safon, sy’n deg ac yn gynaliadwy, ac sy’n gwasanaethu cymunedau tra’n sicrhau gwerth am arian i’r trethdalwr.\n“Nid yw’n gyfrinach bod y diwydiant bysiau yn wynebau problemau. Er bod gwasanaethau bws lleol yng Nghymru wedi darparu 101 o deithiau dros y flwyddyn ddiwethaf, roeddwn yn siomedig o glywed bod tri cwmni bws lleol sy’n gwasanaethu rhai o’n cymunedau mwyaf gwledig, yn dod i ben.\n“Wrth gwrs, rydym yn cydymdeimlo â’r gweithwyr y mae hyn yn cael effaith uniongyrchol arnynt hwy a’u teuluoedd, ond mae’n rhaid inni hefyd ystyried yr effeithiau cymdeithasol ac economaidd ehangach ar y cymunedau yr effeithir arnynt.\n“Rwy’n benderfynol o wetihio gyda’r diwydiant, llywodraeth leol, a grwpiau teithwyr i ddarparu rhwydwaith fysiau sefydlog – sy’n rhoi’r hyder i bobl barhau i ddewis a defnyddio bysiau.\n"Mae’r cynllun pum pwynt yr wyf yn ei gyhoeddi heddiw wedi ei gynllunio i gefnogi’r diwydiant bysiau, a BBaCh yn benodol, i ddod yn fwy cynaliadwy a gallu goresgyn heriau economaidd dros dro. Bydd y cymorth hwn yn mynd law yn llaw â’r parhad yn y cyllid a ddarperir drwy ein Grant Cymorth i Wasanaethau Bysiau a’n cynlluniau teithio ar fysiau am ddim.”\nO dan y cynllun newydd:\nBydd Llywodraeth Cymru yn cynnig cymorth penodol, proffesiynol i bob cwmni bysiau yng Nghymru drwy Busnes Cymru a Cyllid Cymru, ac yn galw ar awdurdodau lleol i wneud pob ymdrech i ddiogelu eu cyllid ar gyfer gwasanaethau bysiau yn yr hinsawdd economaidd heriol bresennol.\nYn eilbeth, bydd Llywodraeth Cymru yn gweithio’n broactif gydag awdurdodau lleol i nodi, cyn gynted â phosib, y gwasanaethau bws sy’n fregys o bosibl, a sefydlu strategaeth leol i ymateb i unrhyw wasanaethau y bwriedir eu dirwyn i ben, sy’n cael eu hysytried yn wasanaethau sy’n hanfodol i gynaliadwyedd a lles y gymuned leol.\nBydd Ysgrifennydd y Cabinet yn cyfarfod arweinwyr awdurdodau lleol yng Nghaerdydd a Chasnewydd, yn ogystal â Rheolwyr-gyfarwyddwyr eu cwmnïau bws trefol, i gasglu gwybodaeth ar sut y gellir cynnal y rhwydweithiau bws tra’n sicrhau bod y gymdeithas yn elwa’n ariannol o’r sefyllfa. Bydd yn gweithio hefyd gyda Cydffederasiwn Cludiant Teithwyr Cymru, i sicrhau bod nodweddion gorau y sector masnachol preifat yn cael eu cyfuno gyda chyfrifoldeb cymdeithasol cwmnïau y sector cyhoeddus yng Nghymru.\nBydd Llywodraeth Cymru yn darparu cyllid i sefydlu swyddi cydgysylltwyr bysiau newydd, un yng Ngogledd Cymru a’r llall yn y De, i ddod ag amrywiol haenau polisi a buddsoddi at ei gilydd, ac i helpu i ddatblygu y model statudol Partneriaeth Bysiau o Ansawdd.\nBydd Llywodraeth Cymru yn cynnal Uwch-gynhadledd Gwasanaethau Bysiau ar ddechrau 2017. Bydd yr Uwch-gynhadledd yn dod ag awdurdodau lleol, cwmnïau bysiau, Defnyddwyr Bysiau Cymru, Cymdeithas Cludiant Cenedlaethol, grwpiau sy’n cynrychioli pobl anabl a rhanddeiliaid eraill i ystyried y ffordd orau o ddarparu gwasanaethau bysiau sy’n hyfyw yn ariannol ac yn gynaliadwy yn yr hirdymor.\n“Mae’r cynllun pum pwynt hwn yn cynnig cymorth yn y tymor byr yn ogystal â chymorth i ystyried atebion hirdymor i’r diwydiant. Rwy’n hyderus y gallwn gydweithio i ddarparu rhwydwaith bysiau o safon, sy’n deg ac yn gynaliadwy ac sy’n cynnig y gwasanaethau y mae cymunedau ac unigolion ledled Cymru eu hangen ac yn eu haeddu.”


Bywyd Myfyrwyr - Grŵp Colegau NPTC\nAm gael syniad o sut beth yw bywyd fel myfyriwr uni lefel yng Ngrŵp Colegau NPTC? Neu eisiau darganfod pa gefnogaeth sydd ar gael i chi? Darllenwch ymlaen i ddarganfod mwy!\nMae’r Undeb Myfyrwyr yn cael ei redeg gan y myfyrwyr, ar gyfer y myfyrwyr. Eu rôl yw sicrhau bod lleisiau myfyrwyr yn cael eu clywed ar lefel uwch reolwyr. Maen nhw’n gwneud hyn trwy wrando ar fyfyrwyr o bob rhan o’r Colegau, cynnal digwyddiadau ac ymgyrchoedd trwy gydol y flwyddyn, i’ch helpu chi i gwrdd â phobl newydd, a chreu cymuned myfyrwyr gynhwysol a chyfeillgar. Mae gan Undeb y Myfyrwyr gynrychiolwyr Addysg Uwch ymroddedig ar gyfer myfyrwyr ar gyrsiau lefel prifysgol.\nCliciwch y botwm isod i ddarganfod mwy.\nUndeb Myfyrwyr Grŵp Colegau NPTC\nYn meddwl tybed beth allech chi ei wneud ar ôl eich cwrs?\nGall eich tiwtoriaid cwrs eich cynghori ar y llwybrau gyrfa posibl y gallai eich cwrs arwain atynt, ond fe allech chi hefyd edrych ar ein gwefan ‘Career Coach’, a all eich helpu i benderfynu pa ddiwydiannau sydd fwyaf addas i chi, a’ch helpu chi i greu gweithiwr proffesiynol. CV.\nYmweld Career Coach\nRydym am roi cyfle i’r holl entrepreneuriaid uchelgeisiol hynny wireddu eu breuddwydion busnes.\nMae’r tîm Menter a Chyflogadwyedd yn darparu amgylchedd proffesiynol, cefnogol i fyfyrwyr sy’n sefydlu / anelu at sefydlu eu busnes eu hunain ac mae’n cynnwys mynediad at ystod o gyfleusterau a chefnogaeth am ddim gan gynnwys:\nLle swyddfa â gwasanaeth\nCyfleusterau desg poeth i’r rhai nad oes angen gofod swyddfa amser llawn arnynt\nCyfeiriad busnes proffesiynol\nMynediad i TGCh gan gynnwys ffôn, cyfleusterau argraffu a chopïo\nDerbynnydd i ateb galwadau a chyfarch eich cleientiaid\nCefnogaeth ac arweiniad busnes\nMynediad i weithdai hyfforddi arbenigol\nYstafelloedd cyfarfod gweithredol\nMynediad i ystafelloedd hyfforddi â chyfarpar llawn\nCyfleoedd rhwydweithio a chydweithio\nMynediad i gyfleusterau ail -ograffig\nCenterprise yng Ngrŵp Colegau NPTC\nMae graddio gyda Grŵp Colegau NPTC yn golygu ymuno â chymuned fyd-eang o gyn-fyfyrwyr, rhwydwaith parod o lysgenhadon a chysylltiadau posib. Fel rhan o gyn-fyfyrwyr Grŵp Colegau NPTC, mae gennych gyfle i sefydlu cysylltiadau gydol oes, meithrin perthnasoedd gwaith neu greu rhwydweithiau cymdeithasol amhrisiadwy.\nRhesymau dros Gadw mewn Cysylltiad\nDigwyddiadau ac aduniadau unigryw, e-gylchgrawn blynyddol, ac ystod o wasanaethau yw rhai o’r rhesymau dros gadw mewn cysylltiad ar ôl graddio. Rydym yn ceisio diwallu anghenion esblygol graddedigion. Mae ein cymuned yn croesawu ystod o gyfryngau cymdeithasol gyda llawer o gyn-fyfyrwyr yn dal i fyny gyda’r diweddaraf o bob campws ac yn mynychu digwyddiadau neu’n gweithio gyda chyn-fyfyrwyr.


Taklök - Meddygaeth amgen\nTaklök | Llun: Malene Thyssen\nTaklök Ceir agennau yn enwedig mewn creigiau calchaidd gwael yn ne a chanolbarth Ewrop. Mae hefyd yn ei drin ac gwyllt, hyd yn oed yn ein gwlad, y pinacl a'r hen do, lle mae'n gwasanaethu fel diogelwch ychwanegol yn erbyn y glaw. Yn ôl llên gwerin peidio, tŷ gyda taklök cael eu difrodi gan fellt. Taklök yn bodlon, planhigion lluosflwydd y mae eu dail rhosedau atgoffa rhywun o artisiogau eang. Winwns yn fythwyrdd ac yn y gaeaf.\nEr bod gwybodaeth taklöken yn gyffredin yn aml yn esgeuluso ei eiddo meddyginiaethol gwerthfawr. Mae'r defnydd o taklök yn syml iawn. Nid yw un angen aros ar gyfer unrhyw adeg y cynhaeaf penodol ac yn osgoi y drafferth o berlysiau sych pan fydd y dail neu'r sudd dynnu o'r dail ffres yn cael eu defnyddio ar gyfer llosgiadau o'r fath. Dc dail cigog gyda'i storfa dwr mawr yn caniatáu i'r planhigyn yn unig angen ychydig o dir a gall oroesi am gyfnodau hir heb law. Mae'r sychach y pridd yw, y blodau yn fwy niferus a mwy o faint. Gall y dail hefyd yn cael ei defnyddio mewn cawl neu stiw.\nPresenoldeb: cynhenid yn y canol a de Ewrop ardaloedd mynyddig, ar y creigiau noeth. Yn ein blaenorol tyfu yn eang ar y to tyweirch, ond yn awr brin mewn gerddi graig ac yn y blaen.\nYmddangosiad: Mae 20-50 cm o daldra planhigion lluosflwydd. Dail eang, o drwch, rhosedau hemisfferig ar y gwaelod. Gyda rhedwyr o rhisom ffurfio mat trwchus o ddail rhoséd y mae'r blagur blodeuo egin i fyny. Blodau pinc neu borffor (Gorffennaf-Awst), yn agos at ei gilydd mewn fflat inflorescence canghennog. 8-20 sepalau, 80-20 petalau eang, dwywaith cyhyd ag y sepalau, 16-40 brigerau, 8 -20 pistils. Baljkapslar gyda nifer o hadau mewn dwy res. Arogl llewygu, blas chwerw.\nGan ddefnyddio rhannau o blanhigion: dail ffres, sudd ffres wasg.\nCynhwysion: asid Malic, asid fformig. sylweddau lliw haul, mwcws, resin.\nEffeithiau Meddygol: Wrin a rhwyll gyrru antispasmodic, decongestant, clwyf-iachau.\nDefnydd: Mewnol fel lyngyr, yn dysmenorrhea. Brathiadau pryfed yn lleol ar Materion Cyfoes, llosgiadau, amrant chwyddo.


Hysbysiad Preifatrwydd | Creative Cardiff\nMae Caerdydd Creadigol yn brosiect yn Uned Economi Greadigol Prifysgol Caerdydd. Mae Caerdydd Creadigol yn rhwydwaith sy’n cysylltu ac yn ymgysylltu’n well â gweithwyr proffesiynol creadigol, busnesau a sefydliadau ar draws Caerdydd a’r ddinas-ranbarth yn well. Ein diben yw annog cydweithio, amlygu cyfleoedd ac annog arloesedd. Aelodau sydd wrth wraidd Caerdydd Creadigol ac maent yn llywio ac ysbrydoli popeth a wnawn.\nPrifysgol Caerdydd yw’r rheolydd Data ac mae wedi ymrwymo i ddiogelu hawliau unigolion yn unol â deddfwriaeth Diogelu Data.\nMae gan Brifysgol Caerdydd Swyddog Diogelu Data y gellir cysylltu ag ef drwy ebostio InfoRequest@caerdydd.ac.uk.\nPa wybodaeth ydym ni’n ei chasglu amdanoch?\nFel aelod o Gaerdydd Creadigol, rydym yn casglu’r data a ddarperir gennych ar gyfer eich proffil a gyhoeddir yn y parth cyhoeddus, gan gynnwys eich enw, enw'r cwmni, teitl swydd, cysylltiadau sector a dolenni’r we. At hynny, rydym yn casglu eich cyfeiriad ebost, cyfeiriad cartref a chôd post, ac ni chânt eu cyhoeddi ar eich proffil.\nByddwn yn defnyddio eich gwybodaeth i anfon ebost wythnosol, cynnal ymchwil a dadansoddiad ystadegol, hyrwyddo ein digwyddiadau a’ch cysylltu ag aelodau perthnasol eraill yn rhwydwaith Caerdydd Creadigol.\nMae’r unigolyn sydd o dan sylw yn y data yn cydsynio i’r prosesu drwy greu proffil Caerdydd Creadigol. Mae'r ddeddfwriaeth yn rhoi hawl benodol i unigolion dynnu cydsyniad yn ôl ac mae gennych yr hawl i wneud hynny ar unrhyw adeg drwy fewngofnodi i'ch proffil Caerdydd Creadigol ar ein gwefan.\nPwy sy’n cael eich gwybodaeth?\n- Caerdydd Creadigol\n- Prifysgol Caerdydd\nDefnydd gwefan Caerdydd Creadigol o friwsion.\nMae briwsionyn yn ffeil testun bach sy’n cynnwys gwybodaeth a allai gael ei symud rhwng eich porwr (e.e. Internet Explorer, Chrome, Firefox, neu Safari) a chyfrifiadur sy’n rhedeg gwefan (fel arfer y safle wnaeth osod y briwsionyn). Nid yw’n cynnwys unrhyw gôd ac ni all wneud unrhyw beth. Mae'r rhan fwyaf o wefannau yn eu gosod ac ni allant weithio’n iawn hebddynt. Fel arfer, maent yn cynnwys dynodydd yn unig fel bod y gweinydd yn gwybod ei fod wedi gweld yr ymwelydd hwnnw o’r blaen.\nPa friwsion ydym yn eu defnyddio ar safle Caerdydd Creadigol?\nBriwsion a osodir gan Caerdydd Creadigol\nBriwsion wedi’u gosod gan Google Analytics\n_GA | _GAT | _GID | Pob un o'r uchod: Hyd amrywiol: cymysgedd o friwsion sesiwn a “pharhaol”; sy’n para 30 munud, 6 mis, neu 1-2 flynedd. Olrhain defnydd o’r wefan yn ddienw. Mae’r briwsion hyn wedi’u gosod neu eu diweddaru ar unrhyw dudalen yr ymwelir â hi. Cewch y manylion llawn yma. Mae llawer o friwsion wedi’u gosod ond yr un yw diben pob un ohonynt: i weld sut cyrhaeddodd pobl y safle a’i defnyddio, gan gynnwys termau chwilio a ddefnyddiwyd a safleoedd cyfeirio.\nBriwsion wedi’u gosod gan Add This\n_atuvc, Uit, Ssh, Sshs, Ssc, Uid, Uvc, psc. Hyd: 1 mis – 2 flynedd. Olrhain y defnydd o ddolenni AddThis. Gellir gosod y briwsion a’u defnyddio ar wefannau eraill hefyd. Mae AddThis yn esbonio eu briwsion (briwsion olrhain dienw) yma ac yn cynnig mecanwaith gwrthod yma. Mae Clearspring, y cwmni sy’n darparu AddThis, yn berchen ar rai cwmnïau a meysydd eraill sy’n gysylltiedig â hysbysebu. Nid yw eu briwsion wedi cael eu gweld ar ein safle ond maent yn cynnwys xgraph.com ac xgraph.net.\nUnrhyw drosglwyddiadau i drydydd gwledydd a’r mesurau diogelu sydd wedi’u gosod\nNi chaiff data ei drosglwyddo y tu allan i’r UE.\nAm ba hyd y caiff eich gwybodaeth ei chadw?\nBydd Caerdydd creadigol yn cadw ac yn storio data personol yn ddiogel am gylch oes y prosiect.\nMae gennych hawl i gael mynediad at eich gwybodaeth bersonol, cywiro unrhyw wallau, trosglwyddo eich gwybodaeth bersonol ac, mewn rhai achosion, gwrthwynebu cael eich gwybodaeth bersonol wedi’i phrosesu. Ewch i dudalennau Gwybodaeth Diogelu Data Prifysgol ar y we i gael rhagor o wybodaeth am eich hawliau.\nDylid cyflwyno unrhyw geisiadau neu wrthwynebiadau mewn ysgrifen i Swyddog Diogelu Data’r Brifysgol:-\nFfôn: 02920 875466\nYn anffodus, nid yw trosglwyddo gwybodaeth dros y rhyngrwyd yn gwbl ddiogel. Er y byddwn yn gwneud ein gorau i ddiogelu eich data personol, ni allwn warantu diogelwch y data sy’n cael drosglwyddo i’n safle; caiff unrhyw drosglwyddiad ei wneud ar eich menter eich hun. Unwaith y byddwn wedi derbyn eich gwybodaeth, byddwn yn defnyddio gweithdrefnau llym a nodweddion diogelwch i atal mynediad heb awdurdod.\nOs ydych yn anfodlon â’r modd y proseswyd eich data personol, yn y lle cyntaf, gallwch gysylltu â Swyddog Diogelu Data’r Brifysgol gan ddefnyddio'r manylion cyswllt uchod.\nOs byddwch yn parhau'n anfodlon, mae gennych hawl i wneud cais am benderfyniad yn uniongyrchol i'r Comisiynydd Gwybodaeth. Gallwch gysylltu â'r Comisiynydd Gwybodaeth yn: -


Mae Freedom Leisure yn cynnig nifer o Raglenni Prentisiaeth ac wrth ein bodd i fod yn gallu darparu llawer o gyfleoedd cyflogaeth a datblygiad i bobl ifanc sydd eisiau gweithio yn y diwydiant hamdden.\nPecyn o hyfforddiant yw prentisiaeth sy'n cael ei ddarparu wrth i chi weithio. Mae prentisiaethau’n caniatáu i chi ennill cymwysterau wrth ennill cyflog ac mae’n ffordd wych o roi theori ar waith, wrth i chi fagu profiad go iawn yn y gweithle.\nYmhlith yr hyfforddiant mae Diploma NVQ, Sgiliau Gweithredol, Tystysgrif Dechnegol, Cyfrifoldebau a Hawliau Cyflogaeth, a detholiad o gyrsiau ychwanegol sy'n berthnasol i’r Brentisiaeth rydych chi arni.\nByddwch yn gweithio ochr yn ochr â’ch cydweithwyr mewn tîm ond byddwch yn derbyn mwy o gyfleoedd hyfforddiant ac yn cael cymorth ychwanegol oddi wrth eich asesydd pwrpasol.\nMae'n gyfnod cyffrous i fod yn gysylltiedig â Phrentisiaethau â’r llywodraeth wedi ymrwymo i greu 3 miliwn o brentisiaid erbyn 2020, dyma’r amser i gymryd rhan. Yn Freedom Leisure rydym yn Gyflogwr yn ogystal â Darparwr Hyfforddiant sy'n golygu y cewch hyfforddiant pwrpasol i'ch cefnogi ar eich taith Prentisiaeth. Rydym yn gwybod bod pob unigolyn yn wahanol ac felly gall pob Prentis ddod â set sgiliau unigryw i'r cwmni.\nRebecca Cook, Workbased Learning Manager\nI gwblhau Prentisiaeth, mae gofyn i chi gwblhau isafswm o hyfforddiant, ond gyda Freedom Leisure byddwn ni'n cynnig mwy o gyfleoedd hyfforddi i chi na’r isafswm gofynnol hwn. I fanteisio i’r eithaf ar y profiad Prentisiaeth, credwn y gall hyfforddiant ychwanegol fod yn beth da yn unig, ac oherwydd ein bod yn darparu amrywiaeth eang o gyrsiau hyfforddi, mae nifer o opsiynau ar gael.\nNid oes unrhyw amheuaeth bod Hyfforddiant Freedom Leisure yn cynnig mwy yn ein Rhaglen Brentisiaeth na darparwyr hyfforddiant eraill.\npwy sy'n gymwys i fod yn brentis?\nMae prentisiaethau ar gael os ydych chi dros 16 oed a heb fod mewn addysg llawn amser. Nid oes yn rhaid eich bod hefyd wedi cwblhau HND, cymhwyster uwch neu radd. P'un a ydych yn gadael yr ysgol, yn awyddus i ddechrau gyrfa newydd neu’n symud i rôl newydd â'ch cyflogwr presennol, efallai Prentisiaethau Freedom Leisure yw’r llwybr cywir i chi.\nI fod yn Brentis mae’n rhaid i chi gael eich cyflogi am o leiaf 30 awr yr wythnos. Gellir cynnig Prentisiaethau ar Lefel 2 (lefel gweithredol), sy'n cymryd 12 mis i’w cwblhau, neu Lefel 3 (gan gynnwys rhai cyfrifoldebau rheoli a goruchwylio) sy'n cymryd 18 mis i'w cwblhau.\nbeth sy'n digwydd pan ddaw’r brentisiaeth i ben?\nAr ddiwedd y Brentisiaeth y gobaith yw y byddech yn cael eich cyflogi fel aelod parhaol o staff. Dyma uchelgais y rhaglen, ond byddai'r penderfyniad hwn yn eiddo i’r rheolwr yn y cyfleuster hamdden lle rydych yn gweithio.\nDyma'r ffordd i fynd yn wir. Trwy astudio ar yr un adeg mae’n golygu llawer mwy na dull hamddenol o ymwneud â’ch swydd. Fel hyn, gallwch wneud cynnydd a chael mwy o gyfrifoldeb wrth i chi ddatblygu\nMaent yn darparu cefnogaeth dda iawn. Efallai y credwch fod rhywfaint ohono y tu hwnt i chi ond maent yn cymryd amser ac yn gwrando ar eich pryderon. Yna mae popeth yn ymddangos yn iawn!\nMae'n dipyn o abwyd pan fyddwch yn sylweddoli y gallech gael rôl amser llawn os byddwch yn cwblhau eich hyfforddiant yn llwyddiannus\na oes gennych ddiddordeb mewn dod yn brentis?\nGall unrhyw un sydd â diddordeb mewn dod yn Brentis gysylltu â’r cyfleuster hamdden lle mae ganddynt ddiddordeb mewn gweithio a darganfod a oes ganddynt unrhyw gyfleoedd. Fel arall, byddem yn hapus iawn i glywed gennych. Byddwn yn trefnu i gyfarfod â chi ac yna gallwn weld a oes unrhyw gyfleoedd y gwyddom amdanynt yn Freedom Leisure, neu gallwn siarad â gweithredwyr hamdden eraill i ddarganfod a allwn ddod o hyd i gyfle addas i chi.\na oes gennych ddiddordeb mewn cyflogi prentisiaid?\nGall Freedom Leisure gynnig cyfleoedd ar gyfer Prentisiaid a gall Freedom Leisure ddarparu’r holl hyfforddiant sy'n ofynnol, felly mae’r rhaglen gyfan yn hunangynhaliol iawn. Mae Hyfforddiant Freedom Leisure hefyd yn gweithio â gweithredwyr hamdden eraill a byddem yn awyddus iawn i unrhyw gyfleuster hamdden gysylltu â ni os hoffech chi gymryd rhan yn ein Rhaglen Brentisiaethau.\nCliciwch yma i weld ein prentisiaethau ar hyn o bryd\nMethu dod o hyd i beth rydych chi'n chwilio amdano? Llenwch y ffurflen isod a byddwn yn cysylltu â chi.\nWhat is the highest level of qualification you've achieved to date?